بە هاوكاری زانكۆی سلێمانی هەوڵی نوێكردنەوەی بەرنامەی خوێندن دەدرێت لەكوردستاندا\nئەمڕو 2/5 لیژنەیەك كە بۆتازەكردنەوەی بەرنامەی خوێندن دروست بوون سەردانی سەرۆكی زانكۆی سلێمانی و پڕۆفیسۆری یاریدەدەر دكتۆر رەزا حەسەن- ییان كردوو بۆ ئەو مەبەستە كۆبوونەوە.\nلەسەرەتاشدا لیژنەكە باسی پرۆژەكەی خۆیان كرد كە بەنیازن لەڕێی ئەم پرۆژەیەوە خزمەتی زیاتر بە نەوەكانمان بكەن سەرۆكی زانكۆی سلێمانیش هەموو هاوكارییەكی دەربڕی بۆ سەرخستنی ئەو پرۆژەیە.\nدكتۆر محەمەد مەحوی مامۆستا لەكۆلیژی زمان بەشی كوردی لە لێدوانێكیدا بۆ سایتی زانكۆی سلێمانی وتی: ژمارەیەك لە پرۆفیسۆرو مامۆستای زانكۆی سلێمانی لەگەل چەند كەسێك لە ئەنجوومەنی پارێزگای سلێمانی و ریچكخراوەكانی مەدەنی و یونسكۆو پەروەردەو سەرپەریشتیكارانی پەروەردەوەهەموو بەرنامەیەكمان داناوە لەگەڵ پرۆژەیەكدا پرۆژەكە بۆ تازەكردنەوەی بەرنامەی خوێندنە، بۆ دروستكردنی دوو ناوەندە بۆ ئەو مەبەستە یەكێكیان لەبەڕێوبەرێتی گشتی سلێمانی ئەوی تریان لە دهۆك ئەو دوو ناوەندە كتێبەكانی خوێندن دائەنێن بەزمانی كوردیش و بۆ زمانی كوردیش بەواتە ئێمە سەرتاپای بەرنامەی خوێندن لە كوردستاندا بەو شێوەیە دەگۆڕین و دایئەڕێژینەوە كە سەردەمی بێت هاوتاییەك هەبێت لەنێوان ئاستی زانستی بەرنامەی خوێندن لەقۆناغی بنەڕەتی و دوا بنەڕەتیدا لەگەل ئەو زانستە و ئەو ئاستە زانستەی كە لە زانكۆكانی كوردستاندان\nوتیشی هەنگاوی یەكەمی ئێمە دروستكردنی پەیوەندییەكی ڕاستەوخۆیە لەنێوان وەزارەتی خوێندنی باڵاو وەزارەتی پەروەردە دا كە بەمەش زانست دەبەینە قۆناغێكی نوێوە .\nباسی لەوەشكرد لەو ڕێیەوە دەتوانین هەم كۆنتڕۆڵی زمان و بەكارهێنانی زمانی كوردی بكەین هەم كۆنتڕۆڵی خوێندنی زانستەكان بكەین لە كوردستاندا كارێك بكەین قوتابی لە قۆناغەكانی خوێندن ئامادە بكەین بۆ ئەوەی بتوانن بێن لەزانستگا بخوێنن هەروەها كە هاتنە زانكۆوە ببنە داهێنەر ببن بە كەسانێك كە خزمەت بكەن .\nئاماژەی بەوەشدا پرۆژەكە بەپشتیوانی و هاوكاری سەرۆكایەتی زانكۆی سلێمانی و پارێزگا و ئەنجوومەنی پارێزگای سلێمانییە لەگەڵ بەڕێوبەرێتی گشتی پەروەردەی سلێمانی لەگەڵ هەموو ئەو ڕێكخراوانەی كە لەگەڵماندان جێبەجێدەكرێت.\nئەنجوومەنی زانكۆ كۆبوونەوە\nقەڵغانی كۆلێجی كارگێڕی پێشكەشی سەرۆكی زانكۆ كرا\nكۆلێجی كارگێری و ئابوری زانكۆی سلێمانی كۆنفرانسێكی نێودەوڵەتی ئەنجامدا\nلە زانكۆی سلێمانی كۆنفرانسێكی نێودەوڵەتی لەسەر كێشەكانی ئاو و شێوازەكانی رووبەڕوبوونەوەی بەڕیوەچوو\nلە کۆلێجی زانستە رامیارییەکان فێستیڤاڵی زانستیی و کلتوریی بەڕێوەچوو\nكۆلێجی هونەر پێشانگەیەكی شێوەكاری و سیمینارێكی بۆ هونەرمەند شەوقی عەبدول ئەمیر بەڕێوە برد\nلە یادی رۆژنامەگەری كوردیدا لە زانكۆی سلێمانی چەند چالاكییەك بەڕێوەچوو\nفێستیڤاڵی ساڵانەی بەشی كۆمپیوتەر لە كۆلیژی زانست بەڕێوەچوو\nزانكۆی جیهان مەدالیای ڕێزلێنانیان بەخشییە سەرۆكی زانكۆی سلێمانی\nزانکۆی سلیمانی و زانکۆی ئەنبار نامه‌ی لێكتێگه‌یشتنیان ئیمزا كرد\nSulaimani, Kirkuk Road\nCopyright © 2019 University of Sulaimani - Developed and Maintained by UoS Website Team and UoS Media Team


لەسەر پرسی پەنابەرانی رۆژھەڵاتی کوردستان چاوەرێی ڕوونکردنەوە و هەڵوێستی نەتەوە یەکگرتووەکانین - كۆمه‌ڵه‌ی مافی مرۆڤی کوردستان\n18.05.2021 18.05.2021 Kurdistan Human Rights Association\t0 Comments\tKMMK, KRG, Kurdistan human rights Association KMMK e.V., Un\nکۆمەڵەی مافی مرۆڤی کوردستان لەبەر چاوگرتنی خۆسووتاندنی بێهزاد مەحموودی و سەرجەم پەناخوازانی خەڵکی رۆژھەڵاتی کوردستان، داوای هەڵوێستی ڕوونی نەتەوە یەکگرتووەکانە و بێدەنگی و گوێ نگرتن لە داخوازی پەناخوازان لە لایەن ئەو ناوەندە جیهانیە بە توندی شەرمەزار دەکات.\nبێهزاد مەحموودی تەنیا یەکێک لەو پەنابەرانەیە کە بە ساڵانە لە باشووری کوردستان ماونەتەوە و هیچ رێگە چارەیەکی یاسایی بۆ نیشتەجێ بوون یان گواستنەوەیان بۆ وڵاتی سێهەم ئەنجام نەدراوە.\nبە سەدان پەناخوازی رۆژھەڵاتی کوردستان کە زۆربەیان کەسانی سیاسی و ئەندامی پارتە سیاسیەکانی کوردستان بوون، ئێستاکە لە هەرێمی کوردستان گیریان کردووە و نەتەوە یەکگرتووەکان هیچ هەوڵێکی بۆ چارەسەرکردنی گرفتی ئەمنی و ژیانی ئەو کەسانەی نەکردووە و چاوی خۆی بەسەر وەزعی ئەو پەناخوازانە دا بەستووە.\nئەوە لە کاتێکدایە کە تا ئێستا بە دەیان کەس لەو پەناخوازانە یا تیرۆر کراون و یا لە لایەن حکوومەتی ئێرانەوە ڕفێندارون و دوای لە گرتوخانە کراون.\nکۆمەڵەی مافی مرۆڤی کوردستان داوا لە نوێنەرایەتی نەتەوە یەکگرتووەکان لە باشووری کوردستان دەکات، پێداچوونەوە بکات بەو ئەرک و چالاکییەکانی و ڕۆڵی خۆی لەهەمبەر چارەسەر کردنی کێشەی پەناخوازانی رۆژھەڵاتی کوردستان بەجێ بهێنێت.\n← Previous گەنجێکی رۆژھەڵاتی لەبەردەم نەتەوە یەکگرتووەکان لە هەولێر خۆی سووتاند\nگیانی بێهزاد مەحموودی لە مەترسی دایە Next →\n26.08.2018 Kurdistan Human Rights Association\nمەرگی کۆڵبەرێکی خەڵکی شاری «نەغەدە» لە ڕۆژهەڵاتی کوردستان بە هۆی داکەوتن لە بەرزاییەوە\n14.02.2017 14.02.2017 Kurdistan Human Rights Association\nمه‌ترسی له سێداره‌دانی ۲هاووڵاتی له به‌ندیخانه‌ی ورمێ\n05.03.2017 Kurdistan Human Rights Association\nڕاپۆرتی نەتەوە یەکگرنوەکان، لە هەمبەر وێرانکاری و پێشێلکاری مافی مرۆڤ لە باکووری کوردستان\n19.04.2017 Kurdistan Human Rights Association


جەنابی شێخ لاهور ئاوا بەئاسانی ناتوانن گەردنی خۆتان لە کوشتنی خۆپیشاندەران بێبەری بکەن! … – hkkurdistan\nHome 6 ئەرشیفی بابەتەکان 6 جەنابی شێخ لاهور ئاوا بەئاسانی ناتوانن گەردنی خۆتان لە کوشتنی خۆپیشاندەران بێبەری بکەن! …\nدەشتی جەمال …\nڕۆژی چوارشەممە ١٦ی دیسەمبەر لاهوری شیخ جەنگی هاوسەرۆکی یەکێتیی نیشتیمانیی کوردستان بە سەرۆکایەتی وەفدێکی یەکێتی سەردانی کفری و دەربەندیخان و دواتریش چەمچەماڵ و تەکیەیان کرد، گوایە باوك و کەسوکاری ئەو قوربانییانەی بەسەر کردەوە کە لەخۆپیشاندانەکانی ئەم دواییانەدا ژیانیان لەژێر سایەی دەسەڵاتی زۆنی سەوز و نیللی و هاوسەرۆکەکانی یەکێتیدا لێسەندرایەوە. ئەم جموجۆڵ و سەردانانەی وەفدی یەکێتی بەدوای پیادەکردنی سیاسەتی سەرکوت و لەخوێن هەڵکێشانی خۆپیشاندان و ناڕەزایەتی گەنجان و خەڵکی زەحمتکێشی شارەکانی کوردستاندا دێت کە لەماوەی چەند ڕۆژدا بەدژی دەسەڵاتی تاڵانچی و مافیایی حزبەکانی بزووتنەوەی کوردایەتیدا، هاتنە مەیدان و جارێکی تر “نا”یان بەم دەسەڵاتە سەرکوتگەر و تاڵانچیە وت. سیاسەتی سەرکوت و کوشتن و تۆقاندن لەبەرامبەر داخوازی هاوڵاتیاندا، بەشوێنێك ناگات. سیاسەتێك کە بۆ دامرکاندنەوەی ڕق و توڕەیی و خرۆشانی ناڕەزایەتی جەماوەری ١٠ گەنج ولاوی بێباکانە کردە قوربانی خۆی، ناتوانرێت بە وەڕێخستنی شانۆگەرییەکی سەراپا درۆ و ڕیاکارانەدا گەردنی خۆی و حزبەکەی لە تاوانێك پاك بکاتەوە کە هێشتا خوێنەکەی وشك نەبۆتەوە.\nجەنابی شێخ کە خۆی لە لوتکەی بڕیاری سیاسی و ئەمنیدایە و سەرۆکی دەزگای دژە تیرۆرە و بڕیاری کوشتنی گەنجانی ناڕازی بەدەستە، هەر ئەویش حوکمی سەرکوتی خۆپیشاندانەکانی ڕاگەیاندووە، کەچی ئێستا بێشەرمانە دەیەوێت لەڕێگای سەردانی کەسوکاری کوژراوەکانەوە ڕووی دزێو و ئینسانکوژانەی خۆی و حزبەکەی بشارێتەوە.\nجەنابی شێخ لاهور پۆز بە دۆستایەتی ئاشتبوونەوە لەگەڵ کەسوکاری قوربانییەکان لێدەدا، خەریکە پاساوی سیاسەتی سەرکوتگەریی حزبەکەی بەوە دەکات کە “گوایە کەس و لایەنی بەرژەوەندیخواز خۆپیشاندانیان بەلاڕێدا بردوە”. چ ئیدعایەکی پوچ و بێ بناغەیە خۆپیشاندانی ڕەوای خەڵکی کوردستان لەکەدار بکەیت، ئەو هێزە چەکدارانەی بە فەرمانی ئێوە دەستیان خستە سەر پەلەپیتکەی تفەنگەکانیان و ناوچەوانی لاوانی کوردستانیان کردە نیشانە تا لەبەردەم شاڵاوی جەماوەری ناڕازیدا ئێوە و حزب و بارەگاکانیان بپارێزن، بەڵام ئەم هەوڵەی ئەم جارەشتان زۆر ساویلکانەیە پێتان وابێت بەزەبری چەك و کوشتن بەسەر جەماوەری ناڕازیدا زاڵ ببن، بەم کردەوەیەتان زیاتر برینی خەڵکی کوردستانتان قووڵ کردەوە و زیاتر و زیاتر ناوەرۆکی سەرکوتگەری و فاشییانەی ئێوەی دەرخست بەرامبەر بە ژیان و ئایندەی خەڵکی کوردستان.\nئەگەر جەنابی شێخ لاهور بەڕاستی خۆی بە خەمخۆری کەسوکاری کوژراوەکانی خۆپیشاندانەکان دەزانێ، ئایا کەس دەستی گرتبوو بەرلەوەی گۆمی خوێن و مەیدانی شەڕ لە دژی خەڵکی هەژار و برسی هەڵگیرسێنێ، تەنانەت بەرلەوەی غازی فرمێسكڕێژ بەسەر هاوڵاتیاندا بڕژێنێ و هێزەکانی ئاسایش بنێرێتەسەر ماڵان، خۆی و حزبەکەی و حکومەتەکەی لەو سەروەت و سامانەی کۆمەڵگا کە لە بەقاچاغ بردنی نەوت و پاشەکەوتی مامۆستایان و فەرمانبەران و داهاتی زەبەلاحی سەر سنوورەکان ڕۆژانە کۆتانکردۆتەوە کۆمپانیا و حزبەکەتان پێ قەڵەو کردوە داواکاری برسێتی و هەژاری و مافەکانی خەڵکتان بدایەوە، نەك پەنا بۆ تفەنگەکانتان ببەن و ناڕەزایەتی ڕەوای خەڵك بۆ پاروە نانی ڕۆژانەیان خەڵتانی خۆێن بکەن؟ لە گەرمەی خۆپیشاندانەکانی شار و شارۆچکەکانی کوردستاندا هەر بەرپرسیارانی حزبەکەی ئێوە نەبوو خەریکی هۆنینەوەی تومەت هەڵبەستن بوون کە گوایە دەستی دەرەکی لەپشتی خۆپیشاندانەکانەوەیە، تا وەك هەمیشە ڕێگای قیزەوەنی سەرکوتگەری و لەخوێن هەڵکێشانی خۆپیشاندانەکان بەدەستی هێزە میلیشیا چەکدارەکانتان شەرعییەت پێبدەن؟ ئایا بەڕاستی هێزە چەکدار و دەزگا ئەمنییەکانی ژێر ڕکێفی ئێوە دەتوانن بەبێ فەرمانی ئێوە تەقە لە خۆپیشاندەران بکەن؟ دەیان کەس ڕاپێچی زیندانەکان بکەن؟ بەڵێننامەیان پێ پڕ بکەنەوە؟ ئایا بە ڕاستی هیچ شتێك ماوە بە فلتەری ئێوەدا تێ نەپەڕێت؟ جەنابی عالی زۆر دەمێکە جامی ڕق و توڕەیی خەڵك بەرامبەرتان پڕ بووە و لێی دەڕژێت، ئەگەر بەڕاستی دەتانەوێت لەبەردەم شاڵاوی جەماوەی ناڕازیدا بەهانای خۆتان و ئایندەتانەوە بچن، پێویستە حساباتی هەڵە بۆ هێزی جەماوەر نەکەن، پێویستە ئێوە و حزبەکەتان دەست هەڵگرن لە گرتن و هەڕەشەکردنی هەڵسووڕاوان و دەستبەجێ گیراوەکان ئازاد بکەن و ئەوانەی دەستیان بووە لە تەقەکردن و کوشتنی خۆپیشاندەران دەستبەجێ بهێنرێنە بەردەم دادگا و بەئامادەیی کەسوکاری قوربانییەکان بەسزای خۆیان بگەیەنرێن، وە کەسوکاری قوربانییەکان قەرەبوو بکەنەوە. ئەمە ئەو ڕێگایەیە کە لەوانەیە گەردنتان لە بەشێك لە تاوانەکان و نەنگی دەسەڵاتەکەتان بە ناوچاوانتانەوە کەم بکاتەوە.


كورته فیلمێک لەبارەی کولتووری پێكه‌وه‌ژیان به‌رهه‌م ده‌هێندرێت - بنکەی روناکبیریی گەلاوێژ :: Gelawej\nكورته فیلمێک لەبارەی کولتووری پێكه‌وه‌ژیان به‌رهه‌م ده‌هێندرێت\nهەواڵ Feb 16, 2021\nکولتووری پێكه‌وه‌ژیان له هه‌رێمى كوردستان ده‌كرێت به كورته فیلمێك و به‌ناوى (ئێمه به‌یه‌كه‌وه جوانین) به‌شدارى پێده‌كرێت له فێستیڤاڵه جیهانییه‌كان.\nكورته فیلمى کولتووری پێكه‌وه‌ژیان له‌لایه‌ن ده‌رهێنه‌رێكی كورد (شاخه‌وان كاكه‌مه‌م) كارى ده‌رهێنانى بۆ كراوه و له ئێستادا قۆناغی وێنه‌گرتنی فیلمەکە كۆتایی هاتووه و پاڵێوراو ده‌بێت بۆ فێستیڤاڵه جیهانییه‌كان.\nسه‌باره‌ت به‌م به‌رهه‌مه (شاخه‌وان كاكه‌مه‌م) ده‌ڵێت: "دوای سه‌ركه‌وتنی گه‌وره‌ی فلیمی (كۆرۆنا) کارێکی نوێم به‌ناوی (ئێمه به‌یه‌كه‌وه جوانین) له‌گه‌ڵ ستافێكی شاره‌زا و به‌ئه‌زموون به‌رهه‌م هێناوه، كه سیناریۆی و ده‌رهێنانی کاری خۆمه و قۆناغی وێنه‌گرتنی فیلمەکە ته‌واو بووه و ئێستا له قۆناغی ڕێكخستن دایە و دواتر مۆنتاژ ده‌بێت".\nشاخه‌وان كاكه‌مه‌م ئه‌وه‌شى وتوه: "چاوه‌ڕوان ده‌كرێت ئه‌م فیلمه بۆ فێستیڤاڵە جیهانییەکان پاڵێوراو بێت، چونكه ستافی هونەریی فیلمەکە پێشتووتر به مه‌رجی به‌شداری له فێستیڤاڵی جیهان كاریان كردووه و سه‌رجه‌م کولتوور و ئایینه جیاوازه‌كان لە هەرێمی کوردستان لە فیلمەکەدا بەرجەستە کراونەتەوە".\nژینوار ئازاد حەمە کەریم فیلمی درەختی ژیان و چەند سەرنجێک..


تاران و په‌كین له ڕێی به‌غداوه هه‌وڵی هه‌ڵوه‌شاندنه‌وه‌ی ئۆپێك پله‌س ده‌ده‌ن\n:: AM:01:26:01/08/2020 \nسیمۆن واتكینز به‌ڕێوه‌به‌ری پێشووی فۆرێكس مۆنتریال بانك و نووسه‌ر و ڕۆژنامه‌وان له بواری نه‌وت و وزه له گۆڤاری بیزنس و مۆنیتۆر و ئینته‌رناشیونال، به‌ڕوویه‌بری بنكه‌ی ڕینسانس كاپیتاڵی جیهانی له مۆسكۆ بابه‌تێكی له ماڵپه‌ری "ئۆیل پرایس" بڵاو كردووه‌ته‌وه و تێیدا باس له نهێنییه‌كانی پشت هه‌وڵه‌كانی چین و ئێران ده‌كات، بۆ هاندانی عێراق به ئامانجی هه‌نارده‌كردنی زیاتری نه‌وت و تێكشكاندنی ڕێككه‌وتنی ئۆپێك پله‌س و هه‌ره‌سهێنانی نرخی نه‌وت له بازاڕه‌كانی جیهان.\nواتكینز ده‌ڵێ، چوار هۆكاری سه‌ره‌كی هه‌یه كه تا ئێسته عێراق پابه‌ندی ڕێككه‌وتنی ئۆپێك پله‌س نه‌بووه، یه‌كه‌میان بریتییه له پێویستی خودی عێراق بۆ پاره و سه‌رمایه، بۆ ڕووبه‌ڕوبوونه‌وه‌ی ته‌نگژه‌ی دارایی، كه به‌هۆی ڤایرۆسی كۆرۆناوه بارگرانییه‌كی زۆر له‌سه‌ر شانی حكوومه‌تی عێراق دروست بووه و كورتهێنانی زۆر گه‌وره له بودجه‌ی وڵاته‌كه بوونی هه‌یه، هه‌موو ئه‌وانه‌یش كاریگه‌ری ڕاسته‌وخۆی له‌سه‌ر بژێوی خه‌ڵكی عێراق به‌گشتی و سه‌رجه‌م سێكته‌ره‌كانی ژیان له وڵاته‌كه هه‌یه.\nهۆكاری دووه‌میان بریتییه له به‌هێزكردنی توانای عێراق بۆ به‌رهه‌مهێنانی نه‌وت، به‌و ئامانجی بتوانێ له ساڵانی داهاتوو ببێت به گه‌وره‌ترین هه‌نارده‌كاری نه‌وت له جیهان و پێش شانشینی عه‌ره‌بی سعوودیه بداته‌وه، كه ئێسته له ڕیزبه‌ندی گه‌وره‌ترین هه‌نارده‌كارانی نه‌وتی جیهان سعوودیه له پله‌ی یه‌كه‌م و عێراق له پله‌ی دووه‌م دێت، بۆ ئه‌مه‌یش به‌غدا ده‌یه‌وێ به‌رده‌وام په‌ره به توانای كێڵگه نه‌وتییه‌كانی بدات و بڕی به‌رهه‌می ڕۆژانه زۆر له ئێسته زیاتر بكات.\nئێران ده‌یه‌وێ له ڕێی زۆری هه‌نارده‌ی نه‌وتی عێراقه‌وه نه‌وتی خۆیشی هه‌نارده بكا و خۆی له گه‌مارۆكانی ئه‌مه‌ریكا بدزێته‌وه\nله‌باره‌ی سێیه‌م هۆكاره‌وه ئه‌و نووسه‌ره ئاماژه‌ی داوه، كه ئێران سێیه‌مین و یه‌كێكه له هۆكاره به‌هێزه‌كان، بۆ ئه‌وه‌ی عێراق نه‌وتی زیاتر هه‌نارده‌ی ده‌ره‌وه بكات، چونكه كاریگه‌ری ته‌واوی به‌سه‌ر عێراقه‌وه هه‌یه و كێڵگه‌ی هاوبه‌شی نه‌وت له نێوانیان هه‌یه، ده‌یه‌وێ له ڕێی ئه‌م هه‌ژموونه‌ی به‌سه‌ر عێراقه‌وه هه‌یه‌تی و كێڵگه هاوبه‌شه‌كانه‌وه، بڕێكی زۆری نه‌وتی خۆی له ڕێی به‌نده‌ره‌كانی به‌سڕه‌وه ڕه‌وانه‌ی ده‌ره‌وه بكات و پێشێلی گه‌مارۆ و سزاكانی ویلایه‌ته یه‌كگرتووه‌كانی ئه‌مه‌ریكا بكات، كه چه‌ند ساڵێكه به‌سه‌ری سه‌پاندووه و ئابووری وڵاته‌كه‌ی به‌ره‌و هه‌ره‌سێكی یه‌كجار گه‌وره بردووه، بۆیه تا هه‌نارده‌ی نه‌وتی عێراق زیاتر بێ، چانسی ئێران زیاتر ده‌بێت، بۆ ئه‌وه‌ی نه‌وتی خۆی به ناوی نه‌وتی عێراق هه‌نارده‌ی ده‌ره‌وه بكات و پاره‌كه‌یشی بۆ بگه‌ڕێته‌وه، بۆ ئه‌م كاره‌یش میلیشیاكانی به ته‌واوی ساز و ئاماده‌ن و پێشتریش ڕاپۆرت و زانیاری ورد له‌سه‌ر ئه‌و پرۆسه‌یه بڵاوكرانه‌وه و دووپات له‌وه كرایه‌وه، كه ئێران مانگانه نزیكه‌ی دوو ملیۆن به‌رمیل نه‌وت له ڕێی به‌نده‌ره‌كانی به‌سڕه به ناوی نه‌وتی عێراقه‌وه ڕه‌وانه‌ی ده‌ره‌وه ده‌كات، له ڕێی كوالێتی نه‌وته‌كه‌وه ئه‌مه ئاشكرا بوو.\nچواره‌مین هۆكار بریتییه له هاندانی چین، په‌كین هه‌رگیز نایه‌وێ به‌هۆی ڕێككه‌وتنی ئۆپێك پله‌س و ئه‌و پلانه‌ی دایانناوه نرخی نه‌وت له بازاڕی وزه‌ی جیهان ڕوو له به‌رزبوونه‌وه بكات، به‌ڵكو مه‌به‌ستیه‌تی به‌هۆی عێراقه‌وه و پابه‌ندنه‌بوونی به ڕێككه‌وتنه‌كه‌وه، كار بۆ هه‌ڵوه‌شاندنه‌وه‌ی ڕێككه‌وتنه‌كه بكات، چونكه چین زۆرترین پێویستی به نه‌وت هه‌یه و هیچ سه‌رچاوه‌یه‌كی نه‌وتیشی نییه و زۆرینه‌ی ڕه‌های نه‌وت له ده‌ره‌وه هاورده ده‌كات، بۆیه به‌رزبوونه‌وه‌ی نرخی نه‌وت زیانی گه‌وره به په‌كین ده‌گه‌یه‌نێت، له‌به‌ر ئه‌وه هه‌موو هه‌وڵه‌كانی خستووه‌ته‌گه‌ڕ، تا له ڕێی به‌غداوه ڕێككه‌وتنی ئۆپێك پله‌س تووشی ته‌نگژه و هه‌ڵوه‌شانه‌وه بكات.\nهه‌ڵوه‌شانه‌وه‌ی ڕێككه‌وتنی ئۆپێك پله‌س، واته دابه‌زینه‌وه‌ی نرخی نه‌وت، چین یه‌كێكه له به‌كاربه‌ره سه‌ره‌كییه‌كانی نه‌وت و به هه‌رزانی زۆرترین نه‌وتی ده‌ست ده‌كه‌وێت\nبه‌هۆی ئه‌و چوار هۆكاره‌وه، سه‌ره‌ڕای ئه‌وه‌ی عێراق واژووی له‌سه‌ر ڕێككه‌وتنی ئۆپێك پله‌س كردووه، به‌ڵام له ڕۆژانی ڕابردوو ئاماده‌یی ته‌واوی كێڵگه‌ی نه‌وتی غرافی له پارێزگه‌ی ناسڕییه بۆ ده‌ستكردن به به‌رهه‌مهێنانی نه‌وت ڕاگه‌یاند و دووپاتیشی له په‌ره‌پێدانی زیاتری كێڵگه‌كانی نه‌وتی له عێراق كردووه‌ته‌وه و به‌رده‌وامه له واژووكردنی گرێبه‌ست بۆ په‌ره‌پێدانی كێڵگه‌كانی نه‌وت، به پشتیوانی چین و ئێران، به‌غدا ده‌یه‌وێ ڕێككه‌وتنی ئۆپێك پله‌س و بڵاوبوونه‌وه‌ی په‌تای كۆرۆنا بقۆزێته‌وه، بۆ ئه‌وه‌ی له دوای نه‌مانی په‌تاكه و كۆتاییهێنان به ڕێككه‌وتنه‌كه، توانای به‌رهه‌مهێنانی هێنده زۆر بكات، كه پێش سعوودیه بكه‌وێته‌وه، چونكه قه‌رزێكی یه‌كجار زۆری ده‌ره‌كی له‌سه‌ره، ئه‌گه‌ر هه‌نگاوێكی له‌م چه‌شنه نه‌نێت، به دڵنیاییه‌وه وڵاته‌كه تووشی هه‌ره‌سه‌ێكی گه‌وره ده‌بێت.\nئه‌و پلانه‌ی به‌غدا كه به هاندانی چین و ئێران خه‌ریكی جێبه‌جێكردنیه‌تی، به ته‌واوی دوو لایه‌نه‌یه، سه‌ره‌ڕای ئه‌وه‌ی ئاماده‌كاری ده‌كات بۆ ئه‌وه‌ی ببێته گه‌وره‌ترین هه‌نارده‌كاری نه‌وت له جیهان، له‌گه‌ڵ ئه‌وه‌یش دا، ئه‌گه‌ر به‌هۆی پابه‌ندنه‌بوونه‌كانی به ڕێككه‌وتنی ئۆپێك پله‌س، ناكۆكی بكه‌وێته نێوان وڵاته‌كانه‌وه و هاوشێوه‌ی ڕێككه‌وتنه‌كانی پێشوو هه‌ره‌س بهێنێت، ئه‌وا ئه‌گه‌ری هه‌یه كه نرخی نه‌وت جارێكی تر تووشی داڕمانێكی یه‌كجار گه‌وره ببێته‌وه، ئه‌مه‌یش وا ده‌كات كه سه‌ره‌ڕای زۆری هه‌نارده‌كردنی نه‌وت، به‌ڵام به‌غدا هه‌ر پاره و سامانێكی كه‌می ده‌ست بكه‌وێت له سامانی نه‌وت، نه‌توانێ چاره‌سه‌ری كێشه و گرفته ئابوورییه‌كانی بكات، كه چه‌ندان ساڵه له‌سه‌ری كه‌ڵه‌كه بووه و به سه‌دان ملیار دۆلار قه‌رزاره.\nئه‌م بابه‌ته 153 جار خوێنراوه‌ته‌وه\nده‌ركه‌وتنی ناكۆكی نێوان قه‌ندیل و ڕۆژئاڤا...له نێوان ڕاستی و یارییه‌كی تری سیاسیدا\nكامالا كۆپییه‌كی تری بایدن و بۆچوونه‌كانی له‌باره‌ی كورد و ڕۆژهه‌ڵاتی ناوه‌ڕاسته‌وه


بەوێنە..بەهۆی پاكڕانەگرتنی ژینگەوە، ڕێگری لەسەربڕینی ئاژەڵ دەكرێت – تۆڕی میدیایی خەڵک\nقائیمقامێتی سلێمانی، ڕێگری لە سەربڕێنی ئاژەڵان دەكات.\nلیژنە هاوبەشەكانی قائیمقامیەتی سلێمانی ئاشكرایدەكات، ڕێگری لەسەربڕینی ئاژەڵ لەسەر شەقامەكان دەكەین.\nپێشتر قائیمقامیەتی سلێمانی داوای لە هاووڵاتیان كرد، پابەندی ڕێنماییەكانی لیژنەكانیان بن لەكاتی سەربڕینی ئاژەڵدا، بەشێوەیەك پاكوخاوێنی شار و ژینگە بپارێزن، بەڵام لە ئێستادا بەبێ هەست كردن بە بەرپرسیارێتی، هاوڵاتیان لە چەند ناوچەیەكەوە ژینگەی شاریان پیس كردووە.\nبەبۆنەی هاتنی جەژنی قوربانی پیرۆزەوە، بە هەزاران سەر ئاژەڵی جۆراو جۆر دەكرێنە قوربانی و بەپێی زانیارییەكانیش، ئەمساڵ لەبەرانبەر ساڵانی ڕابردوو ڕێژەی قوربانیكردن زیادی كردووە.\nئاژەڵجەژنی قوربانلیژنە هاوبەشەكانی قائیمقامیەتی ناوەندی سلێمانی


ته‌ندرووستكارانی یه‌كگرتوو هاوكاری كه‌ره‌نتینه‌كانی پارێزگای هه‌ڵه‌بجه‌ده‌كات - یەکگرتووی ئیسلامی کوردستان\nته‌ندرووستكارانی یه‌كگرتوو هاوكاری كه‌ره‌نتینه‌كانی پارێزگای هه‌ڵه‌بجه‌ده‌كات\nسه‌رله‌به‌یانی ئه‌مرۆیه‌ك شه‌مه (15/3/2020) تەندروستکارانی یەکگرتوو لە پارێزگای هەڵەبجەی شه‌هید هەستا بە دابینکردنی بڕی 100 ماسک لە جۆری فلتەردار FFP وەک هاوکاریەک بۆ کەرەنتینەکانی پارێزگای هەڵەبجە ماسکەکان پێشکەشی بەڕێوبەری گشتی تەندروستی هەڵەبجە( د. ئازاد ) کرا.\n(ابوبكر صدیق) به‌رپرسی ته‌ندروستكارانی یه‌كگرتوو له هه‌ڵه‌بجه‌ی شه‌هید ، رایگه‌یاند هۆكاری هاوكارییه‌كانیان به پێداویستی ماسك بۆ كه‌ره‌نتیه‌كان له ئێستادا، له دوای راوێژكردن به سه‌رۆكی لیژنه‌ی ڕووبه‌ڕووبونه‌وه‌ی ڤایرۆسی كۆرۆنا له هه‌ڵه‌بجه‌ی شه‌هید بوو.\nته‌ندرووستكارانی یه‌كگرتوو له هه‌ڵه‌بجه له ماوه‌ی ڕابردوودا ئاماده‌یی خۆیان ده‌ربڕیبوو بۆ هاوكاری كردنی خۆبه‌خشانه به ( لیژنه‌ی ته‌ندرووستی بۆ خۆ پاراستن له ڤایرۆسی كۆرۆنا) له پارێزگای هه‌ڵه‌بجه‌ی شه‌هید.


Diplomatic Magazine | هه‌نگ‌و جۆره‌كانی هه‌نگ له كورده‌واریدا\nهەنگ و هه‌نگه‌وانی\nهه‌نگ‌و جۆره‌كانی هه‌نگ له كورده‌واریدا\nنه‌وشیروان مسته‌فا ئه‌مین\nلە لای سەروومانەوە ئەشکەوتێکی گەورەی دەم کراوەی لێ بو. دیار بوهەنگێکی قەرەباڵخ و کۆن بو. هەنگوینی زۆری تێ دابو. هەرکەس ئەهات بۆ لامان و ئەیبینی تەماعی تێ ئەکرد. بەڵێم شوینەکەی وا هەڵکەوت بو هەرچی فێڵێکیان لەگەڵ بەکار ئەهێنا نەیان ئەتوانی بیگەنێ و بیبڕن.\nهەنگ، بۆ جیاکردنەوەی لە مێشە ڕەش لە هەندێ شوین پێی ئەڵێن: (مێش هەنگوین).\nهەنگ (نێر) و (مێ) و (شا) ی هەیە.\nنێرەی هەنگ لە مێ گەورەترە. رەنگی بۆرە، هەنگوین ناکا، (چزو)ی نیە و ناتوانێ پێوەبدا.\nمێ لە (نێر) بچوکترە. باریکەلەیە ڕەنگی تیکەڵێوە لە زەرد و رەش. هەنگوین ئەکا.\nچزوی هەیە. پێوە ئەدا لە گەڵ پێوە دان دا چزوەکەی دەردێ و ئەمرێ.\nهەنگ لە بەهاران دا پورە (شەڵخە) ئەدا. (پورەدان) ئەوەیە شایەک لە پورە ئەسڵیەکەی جیا ئەبێتەوە، ئەفرێ بۆ دەرەوە هەنگەکانیش شوینی ئەکەون. شا لە سەر لقی درەخت، یا گوێسوانە یا هەر شوینێکی تر ئەنیشێتەوە، هەنگەکانی تر هەمویان تێی ئەوروکێن و لە شێوەی هێشودا لێ ی کۆ ئەبنەوە.\nبۆ گرتنەوەی ئەبێ ((خەڵێف)) ( پلورە، شەڵخە، کەنو)یەکی تازە بهێنن ناوەکەی بە هەنگوین یان هەر شیرینیەکی تری تێ هەڵئەسون و، لە ژێر پورەی هەنگەکەدا دائەنرێ.\nبە گوێرەی شوینەکە یان بە کەوچک هەنگەکانی تێ ئەکەن، یا ئەیتەکێننە ناو پورەکەوە، کە شاکەیانی تێ چو ئەوانیش دیسان لێی کۆئەبنەوە و تێی ئەوروکێن. پشتی خەڵێفەکە ئەگیرێ، تەنیا کونی بەردەمی ئەهێڵرێتەوە بۆ هاتوچۆ. تا ئێوارێ لە هەمان شویندا دائەنرێ، کە تاریکی کرد ئەگوێزرێتەوە بۆ (هەنگەڵان). هەنگەڵان شوینیکی تایبەتە تەرخان کراوە بۆ دانانی خەلیفی هەنگەکان، لە هاویندا لە هەتاو ئەیپارێزێ و لە زستان دا لە بەفر و باران.\nهەنگەکان خۆیان ناو خەلیفەکەیان بە (بەرەمێو) کونبڕ ئەکەن. بەرەمێو، مادەیەکی شینی ڕەقە. زستانیش دەمی دەرگاکەیان بە هەمان مادە دائەخەن.\nهەنگ لەناو خەلیفەکەدا لە (مێو) (شانه) هەڵئەبەستێ. شانەکان ئەگەر لە باری درێژی هەڵبەسترابن پێی ئەڵێن: (تیرە شان) و ئەگەر لە باری پانی هەڵبەسترابن (پەپکە شان).\nشانەکان پڕ ئەکەن لە هەنگوین. هەندێ جار فریا ناکەون هەمو شانەکان پڕ بکەن، ئەوی بە بۆشی مابێتەوە پێی ئەڵێن: (کەڕە شان). ئەگەر پورەیەک چالاک و قەرەباڵخ بێ، (دوبەرە)ی زیاد لە پشتی پورەکەی ئەبەستن. دوبەرە لە قوڕ وەکو گونج، یا لە تەختە وەکو کەللەی هێڵەک دروست ئەکرێ و، دوای پڕ کردنی لێی ئەکرێتەوە.\nهەنگ بەدرێژایی بەهار و هاوین خەریکی دروستکردنی هەنگوینن. لە پایزدا ئەیبڕن، واتە زۆری شانەکانی لێ دەرئەهێنن و کەمێکی بۆ خواردنی زستانی هەنگەکە بەچێ ئەهێڵن. لە کاتی بڕیندا بە دوکەڵی تەپاڵە (قانگ)ی ئەدەن. دوکەڵەکە لە ناو پورەکەدا کۆ ئەبێتەوە زۆری هەنگەکان پورەکە بە جێ ئەهێڵن ئەوسا بە چەقۆ شێنەکان لە دیواری پورەکە ئەکەنەوە. بڕینی پەپکە شێن ئاسانترە لە بڕینی تیرە شێن، چونکە تیرە شێن بە تەنیشت یەکەوە هەڵبەستراون وریاییەکی زۆری ئەوێ بۆ ئەوەی لەکاتی بڕینی یەکێکیاندا ئەوانی تر خراپ نەبن.\nدانیشتوانی ناوچە شاخاوییەکان لە بەهاردا هەنگەکانیان ئەگوێزنەوە بۆ مێرگەکانی کوێستان تا پایز لەوێ دایان ئەنێن، لە پایزدا ئەیانبەنەوە بۆ هەنگەڵانی زستانە لە ناو ئاوایی دا. مێوی هەنگوێنی ئەم شوێنانە سپی و هەنگوینەکەیان زەردی کاڵە. سەرچاوەی مێوەکە گوڵی گەونی کەتیرە و سەرچاوەی هەنگوینەکەیش هەڵاڵەی گوڵە بۆنخۆشەکانی کوێستانەکەیە.\nهەنگ چەند دوژمنێکی هەیە: زەردەواڵە، شەوگەرد و مارمێلکە، هەنگەخۆرە و کەندەسمە.. ئەیخۆن.\nمڕە، کە جۆرە پەپولەیەکە، ئەچێتە ناو پورەکەیەوە لەناو شانەکانیدا گەرا دائەنێ. شانەکان وێران ئەبن هەنگەکە ئەمرێ.\nورچ کە بە شوینەکەیان فێر بو ئەویش پورەکە ئەشکێنێ و هەنگوینەکەی ئەخوا و ، هەنگەکان سەرگەردان ئەبن.\nجۆرە هەنگێکی کێوی هەیە وردترە لە هەنگی ئاسایی لەناو کونە بەردا هێلانە ئەکا. لەهەندێ شوین پێی ئەڵێن : (شەمەتلینکە) و لە هەندێ شوینی تر (شەپەتوکە).\nهەندێ جار زەردویی ئەگرێ بۆ چاککردنەوەی بە دوکەڵی ئێسکە ماسی قانگی ئەدەن. هەروەها توشی ڕەوانی ئەبێ. هەندێ جاریش لە برسان دا پەلاماری پورەی یەکتری ئەدەن و، بەهەزاران دانە لەبەردەرگای پورەکانیان دا لە یەکتری ئەکوژن. بۆ ئەوەی ئەم شەڕە بکوژێتەوە ئەبێ هەنگوین یان شیرینیان بۆ دا بنرێ.\nئەمیش شانه هەلئەبەستێ و هەنگوینی تێ ئەکا. تامی هەنگوینەکەی خۆشترە لە هەنگوینی ئاسایی، بەڵام کەمە، هەر بەشی پارویەکە. پێم وانییە لەسەر شەمەتلینکەی کوردستان هیچ لێکۆڵینەوەیەکی زانستی کرا بێ.\nدوای راگوێزانی دیهاتی سنور ژمارەیەکی زۆر هەنگ بەرەلڵا بوبون، لە کلۆری دار و کونی بەرد و ئەشکەوتدا جێگیر بوبون. هەنگدۆز ئەیان دۆزینەوە. لەسەر کانی چاودێری هەنگەکانیان ئەکرد چەند بەرز ئەبێتەوە و، بەرەو کوێ ئەڕوا، بەوەدا شوینەکەیان دیاری ئەکرد و ئەچون بۆ دۆزینەوە و گرتنەوە وبڕینی.\nبۆچی ڕۆژی مامۆستایان لە یابان بونی نییە؟\nسلێمانی‌و دهۆك لە پلەی یەكەمدان\n٣٤ مەسیحى و ٨ سابیئى لە سلێمانى خۆیان کاندید کردوە\nشەرپێفرۆشتن ، گێچەڵپێکردن\nکۆتایی هاتنی زاراوەی سری للغاية


گه‌ڕانه‌وه بۆ خاڵی سفر\nئه‌زموونی رۆژنامه‌گه‌ریی له هه‌رێمی کوردستاندا، هاوته‌ریب له‌گه‌ڵ ئه‌زموونی پارته سیاسییه‌کاندا ده‌ڕوات. ئه‌مه‌ش به واتای ئه‌وه‌ی، که هه‌میشه پارت له دیار و نادیاردا، راسته‌وخۆ و ناڕاسته‌وخۆ کاریگه‌ریی له‌سه‌ر میدیای ئێمه هه‌یه. پراکتیزه‌کردنی ده‌سه‌ڵات له میدیای ئێمه‌دا، پراکتیزه‌کردنێکی هێنده سیاسییه، هێنده پیشه‌یی نییه. هێزی ئه‌م کاریگه‌رییه‌ی پارت له‌سه‌ر جه‌ماوه‌ر هیچ جیاوازییه‌کی له‌گه‌ڵ کاریگه‌رێتییان له‌سه‌ر میدیا نییه. چونکه به به‌رده‌وامیی له‌ناو جه‌ماوه‌ره‌وه بیری نوێی میدیایی سه‌رهه‌ڵده‌ده‌ن و پارته‌کانیش پشتگیریی بیره‌کان ده‌که‌ن. بۆ نموونه ئه‌م لێکه‌وتنه‌وه به لێشاوه‌ی سۆشیال میدیا، ده‌رکه‌وتنی ئه‌م هه‌موو که‌ناڵه رۆژنامه‌گه‌رییانه‌ی سۆشیال میدیا... هتد. به‌رهه‌می ئه‌م بیرانه‌ی ناو جه‌ماوه‌رن. پارت چاوگه‌ی به‌رهه‌مهێنانی کۆمێنتنووسه، ئیدی له‌مپه‌ڕی ئیسلامییه‌وه بۆ ئه‌وپه‌ڕی چه‌پ و راستیان. لێ له‌م چه‌ند ساڵه‌ی دواییدا چ ڕێژه و چ چۆنایه‌تیی جه‌ماوه‌ره ئیسلامییه‌کان، به‌شێوه‌یه‌کی دیار هه‌م زیادیان کرد و هه‌میش بێ چاووڕووتر بوون له هێرش و جنێوداندا.\nله‌ناو ئه‌م هه‌را کولتووریی و سیاسییه‌دا، نه‌ک هه‌موو، به‌ڵکوو به‌شێک له نووسه‌ران هه‌ست به نامۆییه‌کی گه‌وره ده‌که‌ن، چونکه به‌شێوه‌یه‌کی به‌رچاو چ له‌ژێر غه‌دری میدیادان و چ له‌ژێر هێرشی جه‌ماوه‌رێکی دڵڕه‌قدان. هه‌موو ئه‌مانه‌ش هۆکارن بۆ ئه‌وه‌ی له کاتێکی گونجاودا، نووسه‌ر بیر له‌وه بکاته‌وه، که بگه‌ڕێته‌وه بۆ خاڵی سفر. خاڵی سفریش لێره‌دا بریتییه له دوورکه‌وتنه‌وه له میدیا و نزیکبوونه‌وه له خود. ئازادکردنی خود له‌ژێر ده‌ستی میدیادا و گوێزانه‌وه بۆ ماڵی خوێنه‌ری راسته‌قینه. پرسیار لێره‌دا ئه‌وه‌یه، که خوێنه‌ری راسته‌قینه کێیه؟ وه‌ڵام، خوێنه‌ری راسته‌قینه ئه‌و که‌سه‌یه، که چه‌ند پاره له پۆشاک و خۆراکدا خه‌رج ده‌کات، هێنده‌ش پاره له پێگه‌یشتن و گه‌شه‌ی هۆشیارییدا خه‌رج ده‌کات. به‌شێک له‌م پاره‌یه له کڕیینی کتێبدا خه‌رج ده‌کات، به‌شێکیش له خوێندن و کۆرسدا خه‌رج ده‌کات، چونکه ویستیه‌تی له ژیان و مرۆڤ و جیهان تێبگات.\nیه‌کێک له وته باوه‌کانی کۆمه‌ڵگای کوردیی، ناساندنی هه‌موو شته به زبڵدان "مرۆڤ وه‌ک زبڵدان، میدیا وه‌ک زبڵدان... هتد.". پرسیار لێره‌دا ئه‌وه‌یه چیی زبڵه و چییش هه‌ڵگری زبڵ؟ زبڵدان له خۆیدا ئۆبیه‌کتێکی خاوێنه، ئه‌وه‌ی پیسی ده‌کات ئه‌و زبڵانه‌یه، که مرۆڤ تێیده‌کات. ئه‌وه‌شی پرسیاری ناو ئه‌م پرسیاره‌یه بریتییه له‌وه‌ی، ئایا هه‌موو ئه‌و فڕێدراوانه‌ی ناو زبڵدان زبڵن؟ زبڵ به‌رهه‌می مرۆڤه نه‌ک زبڵدان، زبڵدان لێره‌دا چ قوربانییه و چ له خزمه‌تی شاردنه‌وه‌ی زبڵه‌کانی مرۆڤدایه. له زبڵداندا جێگای شاردنه‌وه‌ی هه‌موو شت هه‌یه. مرۆڤ که تووڕه ده‌بێت یاده‌وه‌رییه‌کانی خۆی له‌گه‌ڵ مرۆڤێکی تردا فڕێده‌داته زبڵدانه‌وه، وه‌ک ناساندنی مرۆڤی دووهه‌م به زبڵ. له زبڵداندا مرۆڤی دووهه‌م ونده‌بێت، به‌ڵام هه‌ندێکجار مرۆڤ پێویسته شتێک له‌کیسبدات، هه‌تاوه‌کوو تێبگات چ شتێکی به‌نرخی له‌کیسداوه.\nده‌شێت مۆڕاڵانه رێگا به خۆم نه‌ده‌م، که هه‌ڵبستم به ئه‌ناڵیزه‌کردنی ئه‌م وتانه. لێره‌دا ده‌توانین خاوه‌نی چه‌ند هیپۆتێزه‌یه‌ک بین، به‌ڵام ئه‌وه‌ی من به گرنگی ده‌زانم بگوترێت بریتییه له له‌کیسدانی ڕیالیتێت. یه‌کێک له کێشه گه‌وره‌کانی تاکیش، دیاره مه‌به‌ستم له تاکی به‌وشێوه‌یه‌یه، بریتییه له له‌کیسدانی ریالیتێت. دیاره به‌شێوه‌یه‌کی دیار مرۆڤی شیزۆفرێن خاوه‌نی له‌کیسدانی ریالیتێته. کێشه‌یه‌کی تریش هه‌یه، که مرۆڤ نه‌ک به فه‌نتازیا ده‌ژیی، به‌ڵکو له فه‌نتازیادا ده‌ژیی و پراکتیزه‌ی فه‌نتازیاکانی ده‌کات کاره‌ساتی گه‌وره ئه‌وه‌یه، که ئه‌گه‌ر تاکێکی ئاوها سیاسیی بوو، له رێگای سیاسه‌ته‌که‌یه‌وه پراکتیزه‌ی فه‌نتازیاکانی خۆی بکات. ئالێره‌دا ده‌مه‌وێت بڵێم، که فه‌نتازیا چیدی فه‌نتازیا نییه، به‌ڵکو ریالیتێته، چونکه تاک پراکتیزه‌ی ده‌کات. ئه‌م تاکه ده‌شێت خه‌وێکی تریش ببینێت، گوێی له قسه‌ی تریش بێت، شتی تریش ببینێت، که خه‌ڵکانی تر نایبینن. ئه‌م تاکه به ده‌سته‌ڵاته‌که‌ی پراکتیزه‌ی ئه‌و دیمه‌نانه ده‌کات، که له فه‌نتازیا و جیهانی ئه‌ودا بوونیان هه‌یه، ئیدی لێره‌وه بۆ نموونه کوشتنی تاکێک له خه‌ون و فه‌نتازیا و ناڕیاله‌وه ده‌بێته ریالیتێت. لێ هاوته‌ریب له‌گه‌ڵ ئه‌م کوشتنه فیزیکییه‌دا، خه‌ڵکانێکی تر هه‌ن، که هه‌مانشێوه بکوژن، لێ بکوژێکی رۆحیی. ئه‌م بکوژانه ده‌شێت کۆمه‌ڵێک کۆمێنتنووسبن، ده‌شێت خۆیان نووسه‌ر بن، میدیاکاربن... هتد. لێ دواجار هه‌موو ئه‌مانه فاکتۆرێکی گه‌وره ده‌بن له‌سه‌ر گه‌ڕانه‌وه بۆ خاڵی سفر.\nماوه‌ته‌وه بڵێم، که له‌دوای راپه‌ڕینه‌وه میدیای کوردیی ئاستی رۆشنبیریی نووسه‌ری وه‌ها دا‌به‌زاندووه، که به زمانی هاووڵاتییه‌کی ئاستی خوێنده‌واری نزم، چ بدوێت و چ بنووسێت. ئه‌مه‌ش سنووری نێوان نووسه‌ر و خوێنه‌ر هه‌ڵده‌گرێت. ئارگیومێنتی میدیا بۆ ئه‌م کاره بریتییه له‌وه‌ی، که پێویسته هه‌موو تێبگه‌ن، که چی ده‌ڵێین. ئه‌مه‌ش دیسانه‌وه هۆکاره بۆ ئه‌وه‌ی، که به‌شێک له نووسه‌ران بگه‌ڕێنه‌وه بۆ خاڵی سفر. ئیدی لێره‌وه کتێب نووسیین، نرخی نووسه‌ر ده‌پارێزێت، چونکه دواجار وتاره‌کان له‌بیرده‌چنه‌وه و ونده‌بن، لێ کتێبه‌کان ده‌گه‌نه ئایینده و ته‌نها خوێنه‌ریش ده‌یانخوێننه‌وه، نه‌ک کۆمێنتنووس.


Home›هەواڵ›کوردستان›دۆخی هەولێر لەمەترسیدایە\nبەرپرسی راگەیاندن و پەیوەندییەکان لەبەڕێوبەرایەتی گشتی تەندروستیی هەولێر رایدەگەێنێت: “بەهۆی پابەندنەبوونی هاووڵاتییان لەئێستادا دۆخی تەندروستی لە شاری هەولێر لەمەترسیدایە و رۆژانە ژمارەی تووشبووان بە ڤایرۆسی کۆرۆنا زیاتر دەبن”.\nسامان سەلمان بەرپرسی راگەیاندن و پەیوەندییەکان لە بەڕێوبەرایەتی گشتی تەندوستیی هەولێر بە SNNی راگەیاند: “بەهۆی پابەندنەبوونی هاووڵاتییان بە رێنماییەکان، دۆخی تەندروستیی هەولێر بەم رۆژە گەیشت، کە بەداخەوە رۆژانە ئامارەکانی تووشبووان بە ڤایرۆسی کۆرۆنا زیاد دەکەن”.\nوتیشی: “لەماوەی 24 کاتژمێری رابردوو هەزار و 80 پشکنین کراوە لەو ژمارەیە 389 تووشبووی نوێ دەستنیشانکراون و 50 بۆ 60 نەخۆشیش لە ئێستادا لە نەخۆشخانەکانی شاری هەولێر دۆخیان ناجێگیرە و لەژێر چاودێری چڕی پزیشکیدان”.\nئاماژەی بەوەشکرد: پێویستە هاووڵاتییانی شاری هەولێر هاوکاری تیمەکانی تەندروستی بن بۆ ئەوەی چیتر ئازیزانمان نەبنە قوربانی و پێویستە تەواوی چین و توێژەکان پابەندی رێنماییەکانی وەزارەتی تەندروستی بن.\nوڵاتانی عەرەبی ئیدانەی هێرشی تورکیا لە خاکی هەرێم دەکەن\nرۆژنامەی مارکا پێکهاتەی بەرشەلۆنەو ڤیاریاڵ بڵاودەکاتەوە\nئێران مەرجێک بۆ دانوستانی راستەوخۆ لەگەڵ ئەمریکا رادەگەیەنێت\nSNN نهێنییەكی پشت رۆشتنی ئەدهەم بارزانی بۆ دەرەوەی كوردستان ئاشكرا دەكات


ئابوورناسەك: سالا 2018 ێ كەرتێ چاندنێ ل كوردستانێ دێ سست بیت - باسنیوز\nئابوورناسەك: سالا 2018 ێ كەرتێ چاندنێ ل كوردستانێ دێ سست بیت\nئەڤ سالە باران وەك پێدڤی نەهاتینە و جوتیارەك ژی دیارد كەت باران نەبارین ئەڤ سالە دێ زیانەكا مەزن ب كەرتێ چاندنێ گەهینیت گوت مە هندەك گەنم چاندیە بەلێ ل دەمێ پێدڤی بارانێن باش نەبارینە لەورا پێشبینی دكەین ئەڤ سالە رێژا بەرهەمێن چاندنێ تایبەت گەنمی وەك پێدڤی نەبیت ل كوردستانێ.\nجوتیارەك بناڤێ عامر ئەحمەد بۆ (باسنیوز) راگەهاند: "ئەڤ سالە وەك پێدڤی باران نەبارینە و رێژا پێدڤی بۆ چاندنێ ئەرد یێ گونجایێ نیە بۆ چاندنێ مە گەلەك گەنم و جەه و چاندینە پێدڤی ب بارانەكا باش هەیە هەروەسا گەلەك جورێن چاندنێ هەنە پێدڤی ب بارانا زێدەتر هەیە پێشبینی دكەین سالا 2018 ێ ب گشتی رەوشا چاندنێ گەلەك خراب و سست بیت".\nب گشتی ل كوردستانێ دێ نەچاربین ئاڤا بیرا ب كاربین بۆ كارێن خوە یێن چاندنێ سالانە ب رێژەكا مەزن ژبەر نەبۆنا ئاڤا پێدڤی كەرتێ چاندنێ خاف دبیت ژبەر گرنگی دانەكا باش بۆیە ئەگەر كو بەرهەمێ ناف خوە ب بهایەكێ كێم بهێتە فروتن و پتریا بازارێن كوردستانێ بەرهەمێ بیانی لێ دهێت فروتن سەرەرای كو بەرهەمێن نافخویی تێرا بازارێن كوردستانێ دكەت ئەگەر چاڤدێریەكا باش هەبیت لسەر كەرتێ چاندنا نافخوە ل كوردستانێ.\nتوانا تەها وەك ئابوورناس بۆ (باسنیوز) راگەهاند: "ئەگەر سالەكێ ببیت هشكە سالی زیانێن مەزن بەر كەرتێ چاندنێ دكە ڤن بەلێ پێدڤیە هەرسال وەزارەتا چاندنێ و حكومەت پێشبینیا وێ چەندێ بكەت ئەگەر سالەك هشك بسەر داهات تایبەت گەنم یێ خەزن كری هەبیت بۆ هەر ئەگەرەكا نەچاڤەرێ كری ژبەركو گەنم پتر هەر پشكەكا دی یا چاندنێ یا گرنگە، گەر ئەڤ سالە چۆ بارانێن پێد ڤی نەهاتن دێ ب تەمامی پێدڤی ب چاندنا سالێن بۆری بین تایبەت گەنمی و جەهی ژبەركو سالانە ئەم پێدڤی ب چاندنێ نە ئەگەر ب سیستەم بهێتە كرن.\nكەرتێ چاندنێ ل كوردستانێ و گەنم و جەه بهێنە هەلگرتن یان كارگەه هەبن بۆ دروستكرنا ئاری و ساڤاری دێ هەرسال بازارێن مە خوارنا هشك هەبیت یا خومالی سەرەرای كو نوكە بەرهەم هەیە بەلێ ناهێتە ب كارئینان و پێدڤیە هەمو بازارێن كوردستانێ بەرهەمێ نافخوەیێ بیت چۆ كەرەستەك یێ روژانە ژ دەرڤە نەهێت وەك خارن یا هشك و كەسكاتی و زەروات بەلێ هەتا نوكە ب فەرمی مە مفا ل چاندنێ نەدیتیە لەورا هشكە سالی مەترسیا نەبۆنا چاندنەكا باش زێدە دكەت لسەر وەلاتی ئەگەر ب ڤی رەنگی بیت دێ سالا 2018 ێ رەوشا كەرتێ چاندنێ ل كوردستانێ گەلەك یاسست بیت.\nل ئاكرێ ئاسنگه‌ره‌كێ كارگه‌هه‌كا هووركرنا سماقێ دروستكر\nبوھایێ کیلۆیەکا بنکێ گیایەکێ لە ئاکرێ گەھەشتە ١٥٠ دۆلارا\nل ئاكرێ دوو جار هەمبەری پارسال برنجێ كوردی دهێتە چاندن\nلە مووسڵ حەشدی شەعبی رێگری لە دەنگدەرانی كورد دەكات\nل ئاكرێ هژمارەكا وێستگەهێن دەنگدانێ ل كار كەفتینە\nحه‌شدا شه‌عبى رێگریێ ل هاولاتیان دكه‌ت كارتا ده‌نگدانى ل مووسل وه‌رگرن\nبەوێنە.. بێوار سمۆرەی کێوی ماڵی دەکات\nجۆتیارێن دەڤەرا ئاكرێ گەنمی ب قەر نافرووشنە سایلویا\nده‌رهێنه‌ره‌كا كورد لسه‌ر ئاستێ عیراقێ و جیهانێ رێزا ئێكێ ب ده‌ست خوڤه‌ئینا


Diplomatic Magazine | ئێران و ئیسرائیل، لە هەڕەشەکردنەوە بۆ جەنگی ڕاستەوخۆ\n٥٥ هەزار بەڵگەنامە لەسەر بەرنامە ئەتۆمییەکەی ئێران\nئێران و ئیسرائیل، لە هەڕەشەکردنەوە بۆ جەنگی ڕاستەوخۆ\nناکۆکی و پێکدادانەکانی نێوان ئیسرائیل و ئێران لە سوریا، سنوری تیپەڕاندووە، مانگانە بە قەبارە و کاریگەری گەورەترەوە لە دووبارەبوونەوەدان، ئێران بە تەواوی لە سوریا بووتە مەترسی بۆ سەر ئاسایشی نەتەوەیی ئیسرائیل، بێجگە لەوەی بوونی سەربازی و سیاسی ڕوو لەهەڵکشانی هەیە و گوێ بە هەڕەشە و ئاگادارکردنەوەکانی ئیسرائیل نادات، ئیسرائیلیش لەلایەن خۆیەوە چەندینجار بۆردومانی بنکە سەربزاییەکانی ئێرانی کردووە، بەلام ئەم هەولانە ئێرانی نەترساندووە، بۆیە ئیسرائیل لە ئێستادا لە هەولی کۆکردنەوەی بەرەی دژە ئیرانە، بۆیە لەم نوسینەدا پێشبینی ئەوەدەکەین کە دور نیە لە سەر گۆڕەپانی سوریا جەنگی ڕاستەوخۆ لە نیوان ئیسرائیل و ئێران ڕووبدا، لیرەدا هەموو ئەگەرەکانمان خستۆتەڕوو، لەگەڵ هەوڵوسیتی ئەمریکا و ڕوسیا و دەولەتانیتر لە ڕوودانی ئەگەرێکی لەم شێوەیەدا.\nئیسرائیل و ئێران لە سوریا تەنگیان بەیەکتر هەڵچنیووە\nبەرپرسە ئێرانیەکان و پلەدارەکانی سوپای پازدارانی ئیران هەمیشە دەڵێن، موشەکەکانمان ئامادەیە بۆ بە ئامانجگرتنی ئیسرائیل، ئێرانیش لە چاوەڕوانی هاتنی موشەکەکاندایە و بەردەوام هەڕەشەی لەناوبردن بەرامبەر بە ئێران دەڵێتەوە. وەک دەبینی ئێستا لەسەر زەمینی سوریا تەنگیان بەیەک هەڵچنیەوە. لە شوباتی ئەمسالدا فڕۆکەیەکی بێ فرۆکەوانی ئێران، لە سوریاوە سنوری ئاسمانی ئیسرائیلی بەزاند، ئیسرائیل دوای خستنەخوارەوەی فرۆکەکە، کە لە بنکەی ئاسمانی تیاسیانەوە ڕێڕەوی گرتبوو، دواتر سیستەمی بەرگریی بنکە ئاسمانییەکەی کردە ئامانج و چوار بنکەی پەیوەندیی ئێرانییەکانی تێکشکاند. بە جۆرێک لە حەوت ساڵی رابردوودا، نزیکەی 100 هێرشی ئاسمانی کردووە، کە ئامانجی هەموویان لێدان بووە لە بەرژەوەندییەکانی ئێران و حیزبوڵڵا. ئیسرائیل دەستناپارێزێت لە بۆردومانی بنکە سەربازییەکانی ئێران،\nبەرپرسە ئێرانیەکان و پلەدارەکانی سوپای پازدارانی ئیران هەمیشە دەڵێن، موشەکەکانمان ئامادەیە بۆ بە ئامانجگرتنی ئیسرائیل، ئێرانیش لە چاوەڕوانی هاتنی موشەکەکاندایە و بەردەوام هەڕەشەی لەناوبردن بەرامبەر بە ئێران دەڵێتەوە.\nلە نوێترین هێرشیشدا لە بنکەی ئاسمانی تی فۆر، له نزیک شاری حیمس، بەموشەکی زیرەک ٢٠ ڕاوێژکار و فەرماندەی پلەباڵای ئێرانی لە یەک خولەکدا لەناوبرد. بە پێی رۆژنامه‌ی (وۆڵ ستریت جۆرناڵی ئه‌مه‌ریکی)، ئیسرائیل له‌و گورزه سه‌ربازییه‌دا، نوێترین سیسته‌می به‌رگری ئاسمانی ئێرانی تێکشکاندووه، که له فڕۆکه‌خانه‌کدا بڵاوه‌ی پێکرابوو، لە ئەنجامدانی ئەم پرۆسەیەشدا ناتانیاهۆ پێشوەختە دۆنالد ترەمپی ئاگادارکردۆتەوە.\nهەزاران بەڵگە لەبارەی پیشێلکردنی ڕێکەوتنامەی ئەتۆمییەوە\nبێجگە لەوەی پیشتر ئیسرائیل چەندینجار ڤایرۆسی له سیستمی کۆمپیوته‌ری، پرۆگرامی ئه‌تۆمی ئێراندا بڵاوکردۆتەوە و ئۆپراسیۆنی کوشتنی زانایانی بواری ناوکی، لەڕێگەی دەزگای هەواڵگری مۆسادەوە ئەنجامداوە، دواتر لە سوریا پەردە لەسەر ئەم ململانی نهێنیە هەڵماڵدراو و بۆ پیکدادان و بەرەنگاربوونەوەی سەربازی ڕاستەوخۆ گۆڕدرا، دوریش نیە ئەم جەنگە مەودا و سنورەکەی زۆر فراوان بێت، هەوڵەکانی ئێستای ناتانیاهۆ لە دەستپێشخەری ڕاگەیاندنی جەنگی ڕاستەوخۆ دەچن. وەک ئەوەی لە ماوەی چەند ڕۆژی ڕابردوودا یبینیمان، لە پرێزنتەیشنێکدا دەیان هەزار بەڵگەی لەبارەی چالاکییە ئەتۆمییەکانی ئێران رایگەیاند، ناتانیاهۆ بەهەزاران بەڵگەنامە و فایلی وێنە و دەنگیی خستەڕوو، کە بریتین لە 55 هەزار لاپەڕە، 55 هەزار فایل و هەروەها 183 سیدی، کە دەریدەخەن ئێران پێشێلی رێککەوتنی ئەتۆمیی کردووە و بەردەوامبووە لە پەرەدان بە پرۆگرامی ئەتۆمیی خۆی.\nنەتەنیاهۆ بەهەزاران بەڵگەنامە و فایلی وێنە و دەنگیی خستەڕوو، کە بریتین لە 55 هەزار لاپەڕە، 55 هەزار فایل و هەروەها 183 سیدی، کە دەریدەخەن ئێران پێشێلی رێککەوتنی ئەتۆمیی کردووە و بەردەوامبووە لە پەرەدان بە پرۆگرامی ئەتۆمیی خۆی.\nباسیشی لە هەوڵەکانی ئێران کرد بۆ پەرەپێدانی توانای موشەکە بالیستییەکانی، کە لە ١٠٠ کیلۆمەترەوە گەیاندوویەتی ١٩٥٠ کلیۆمەتر، کە دەگاتە پایتەختەکانی سعودیا و ئیسرائیل و ڕوسیا و چەند ناوچەیەکی تری جیهان. ئەمە هیچ نەبوو بێجگەلە بانگەوازێک بۆ ڕاکێشانی سۆزی هاوپەیمانەکانی ئیسرائیل و نەیارەکانی ئێران، بۆ ئەوەی بە دەستەکۆیی بەرەنگاریی هەولەکانی ئێران ببنەوە.\nئیسرائیل و ئێران لە چەند ویستگەیەکی مێژوویدا\nلەگەڵ سەرکەوتنی شۆڕشی ئیسلامی، پەیوەندیی توندوتۆڵەکەی نێوان ئێران و ئیسرائیل کەوتە دۆخی پەلەکوتەوە، خومەینی ئیسرائیلی ناونا (شەیتانی بچوک)، بەڵام جەنگی (عێراق – ئێران) ، وای لە خومەینی کرد کە فرۆشتنی چەکی ئەمریکی لە بەرامبەر کۆچکردنی جولەکانی ئێران بۆ دەرەوە، ڕەتنەکاتەوە (زۆرێک لە سەرچاوەکان باس لەوە دەکەن، لە بەرامبەر وەگیرخستنی وسیتەکانی خۆیدا ئیسرائیل لەیەککاتدا چەکی بەهەردوو ئەم دوو دەولەتدا داوە)، بەمشیوەیە عێراق وەک دو ژمنی هاوبەشی هەردوولا پەیوەندی ئەم دوو دەوڵەتەی بە ئاستێکی کەم دروستکردووە، بەلام دواتر ناکۆکی و گرژی لە نێوانیاندا ڕوویدایەوە، دۆسییەی فەلەستین و حیزبوڵای لوبنان، جەنگی ئیسرائیل و سوریا لە بەرزاییەکانی جۆلان و لایەنگری ئێران بۆ نەیارەکانی ئیسرائیل، بە یەکجاری ئەم پەتی پەیوەندییەی پچڕاند، تا ئەوەی ئیسرائیل لە ساڵی ٢٠٠٢دا، بەرنامە ئەتۆمییە نهێنیەکەی ئێرانی ئاشکراکرد، ئەمە گەورەترین گورزی کوشندەبوو کە بەرئێران کەوت.\nلەمەوە ململانێکانیان بۆ زمانێکی توندی میدیایی و جەنگی هەواڵگری گۆڕا، هەڵکشان و دەستوەردانی ئێران لە ڕۆژهەڵاتی ناوەڕاست، کەنداو، چوار پایتەختەکە (بەغداد، بەیروت، دیمەشق و سەنعا)،ئێران و ئیسرائیلی کردە دوو بەرەو دوژمنی ناکۆک بەیەک، ئەحمەدی نەژاد چەندینجار هەڕەشەی سڕینەوەی ئیسرائیلی لەسەر نەخشە دەکرد، ئیستاش عەلی خامنەیی نەفرەتی بۆ ئیسرائیل دەنێرێت و بە وەرەمی سەرەتان دەیناسێنێت، سوپای پاسزدارانیش لەسەر موشەکەکانی ناوی ئیسرائیل دەنوسێت، هەریەکەیان لای خۆیەوە بە توندی هەڕەشەی جەنگ لەیەکتر دەکەن. بەڵام لەگەڵ هەموو ئەمانەدا دەبێت ئەوە لەبەرچاوە بگرین، کە لە چەند ویستگەیەکدا بەنهێنی ئەم دوو دەوڵەتە پەیوەندی و لەیەکترگەیشتنیان هەبووە.\nدۆسییەی فەلەستین و حیزبوڵای لوبنان، جەنگی ئیسرائیل و سوریا لە بەرزاییەکانی جۆلان و لایەنگری ئێران بۆ نەیارەکانی ئیسرائیل، بە یەکجاری ئەم پەتی پەیوەندییەی پچڕاند، تا ئەوەی ئیسرائیل لە ساڵی ٢٠٠٢دا، بەرنامە ئەتۆمییە نهێنیەکەی ئێرانی ئاشکراکرد، ئەمە گەورەترین گورزی کوشندەبوو کە بەرئێران کەوت.\nئێران وەک پاساوی بەهێزبوونی ئیسرائیل\nئیسرائیل و ئیران هەرگیز بە کرداری هەوڵی سڕینەوەی یەکتریان نەداوە، بەڵکو ئیسرائیل توانی سود لە مەترسی ئێران وەربگرێت، وەک دەبینین بە پاساوی هەڕەشەکانی ئێران، بووە خاوەنی چەکی ئەتۆمی، بە پاساوی هەڕەشەکانی ئێران پیشکەوتنی بەرچاوی بە بواری سەربازی و چەک داوە، دەولەتانی عەرەبی بەتایبەت سعودییەی ناچاکرد، بەهۆی مەترسی ئیرانەوە دان بە ئیسرائیلدا بنێت، ئەمە بۆ ئەردەن و بەحرەینیش ڕاستە. بێجگە لەوەی ئێرانی کردووەتە پاساوێک بۆ ئەوەی بازاری چەکی ئەمریکی لە کەنداو و ناوچەکە پێ گەرم بکات. بەڵام لە ئێستادا بە فعلی ئێران بووەتە هەڕەشە بۆ ئیسرائیل ئیسرائیل چاوەڕوان نابێت ئێران هەڵکشانەکەی لەسەر حسابی بچوکبونەوەی ڕۆڵی ئەوبێت. بۆیە پلانڕێژی دەکات بۆ ئەوەی ئێران چەند هەنگاوێک بۆ دواوە بگەڕێنێتەوە، نەک بە تەواوەتی بیڕوخێنێت (بە دڵنیاییەوە هەر هەولێکی ئیسرائیل دژ بە ئێران، پێوستی بە هاوپەیمانی هەرێمی و نیودەوڵەتیە، ئەمەش بە نیسبەت ئیسرائیلەوە ئاسانە)، چونکە وەک باسمانکرد ئیسرائیل ماوەنەوەی ئیرانی بەلاوە گرنگە، بە شێوەیەکی سنوردار، نەک ەب فیتی ئێران لە لوبنانەوە حیزبولا ئاراستەی چەکەکانی بەرەو ئیسرائیل بێت، یان لە سوریاوە لەگەڵ ئەسەد دژ بە ئیسرائیل پلانڕێژی بکەن، یان لە غەزە یارماتی حەماس بداتلەسەر حسابی ئیسرائیل، یان لە ڕۆژەهەلاتی ناوەڕاست و کەنداو هەنگاوەکانی دژ بە بەرژەوەندی ئیسرائیل بن.\nترەمپ ناکۆک لەگەڵ ڕێکەوتنامەی ئەتۆمیی\nلە هاوینی ٢٠١٥دا، دوای چەند دانوستاندنێکی ماندووکەر و تاقەتپڕوکێن، دەوڵەتانی ٥+١ بە سەرۆکایەتی ئەمریکا (کە ئەوکات ئۆباما لە پشکی دیموکراتەکان سەرۆک بوو)، لەبارەی ڕێکەوتنامە ئەتۆمییەکەی لەگەڵ ئیران ڕێکەوتن، دیموکراتەکان بە ئێستاشەوە لەوباوەڕەدان کە ئەم ڕێکەوتنە ڕێگە لە ئێران دەگرێت کە دەستی بگات بە چەک و موشەکی ئەتۆمی و سنور بۆ دەولەتانی تری ڕۆژهەڵاتی ناوەڕاستیش دادەنێت، بۆ ئەوەی پیشبرکیی ئەتۆمی نەکەن، بەڵام کۆمارییەکان و ئیسرائیل و سعودییە هەر لەسەرەتاوە لەگەڵ ئەم بۆچوون ناکۆکن و پیێانوایە لە پشتی ئەم ڕێکەوتنەوە، ئێران لە هەوڵی پیتاندنی یۆرانیۆمدایە، بەلام دوای بڵاوکردنەوەی گرتەی ڤیدیۆیی دامەزراوە ئەتۆمییە نهێنیەکەی ئێران، گومانەکان زیاتر لە ڕاستی نزیکبوونەوە. ئەمەش زیاتر بۆ فشارخستنەسەر ئەمریکایە، بۆ ئەوەی لە ١٢ی ئاداری ئەمساڵدا، بڕیارێک لە بارەی ئەم ڕێکەوتنەوە لە بەرژەوەندی ئیسرائیل بدات. ترەمپ لە ساتی بانگەشەکانی هەڵبژاردەنەوە دوژمانیەتی خۆیی بەرامبەر ئەم ڕێکەوتنامەیە خستۆتەڕوو، چەندین بەڵێنیشی لە بەرژەوەندی ئیسرائیل کردە دروشمی بانگەشەی هەڵبژاردن، سەرەکیترینیان گواستنەوەی باڵویزخانەی وڵاتەکەی بوو بۆ تەلئەبیب، هەربۆیە ئیسرائیل لە سەرەتاوە لە ڕێگەی ڕێکخراوی ئایپادەوە، لۆبییەکی کاریگەری بۆ سەرخستنی ترەمپ ئەجامدا.\nئیران هەڵوێستی چۆن دەبێت ؟\nهاوکات کۆشکى سپى رایگەیاند، ئەو زانیاریانەى ئیسرائیل دەربارەى بەرنامەى ئەتۆمى ئێران خستنیەڕوو زانیارى نوێ و باوەرپێهێنەربوون, دەربارەى هەوڵى ئێران بۆ دروستکردنى چەکى ئەتۆمى. هەموو ئەم پێشهاتانە ئەوەیان لێ دەخویندرێتەوە کە ئەمریکا بڕیارێکی یەکلاکەوە دەربارەی ڕێکەوتنامەی ئەتۆمی بدات. بە پێی قسەکانی ناتانیاهۆ، دۆناڵد ترەمپ کارە ڕاستەکە ئەنجامدەدات و بە ڕێککەوتننامە ئەتۆمییەکەی ئێراندا دەچێتەوە.\nکۆشکى سپى رایگەیاند، ئەو زانیاریانەى ئیسرائیل دەربارەى بەرنامەى ئەتۆمى ئێران زانیارى نوێ و باوەرپێهێنەربوون، هەموو ئەم پێشهاتانە ئەوەیان لێ دەخوێندرێتەوە کە ئەمریکا بڕیارێکی یەکلاکەوە دەربارەی ڕێکەوتنامەی ئەتۆمی بدات، بە پێی قسەکانی نەتەنیاهۆ، ترەمپ کارە ڕاستەکە ئەنجامدەدات و بە ڕێککەوتننامەکەدا دەچێتەوە.\nلای خۆشییەوە عەلی عەکبەر ساڵحی سەرۆکی ئاژانسی وزەی ئەتۆمی ئێرانی ڕایگەیاند، ئێران دەتوانێت بە ڕێژەیەکی زیاتر یۆرانیۆم بپیتینێت ئەگەر ئەمریکا لە ڕێککەوتنەکە بکشێتەوە. ئەمەش وەک هەڕەشەیەکە دژ بە ئەمریکا, ئەگەر هاتوو لە ڕێکەوتنامەکە کشایەوە ئەوا خێراتر پرۆسەی پیتاندن ئەنجامدەدات، بەلام هەموو ئەگەرەکان بۆ ئەوە دەچن لەگەڵ هەڵوەشاندنەوەی ڕێکەوتنامەکە، ئیسرائیل ئەمریکا یەکەم کاریان لێدان دەبێت لە بنکە ئەتۆمییەکانی ئێران.\nوەزیری دەرەوەی ئەمریکا؛ سەرلەقێنی سیاسەتەکانی ئیسرائیل\nهەرزوو وەزیری دەرەوەی ئەمریکا مایک پۆمپێیۆ ڕایگەیاند، بەڵگەنامە نهێنییەکانی ئیسرائیل لەبارەی بەرنامە ئەتۆمییەکەی ئێرانەوە دەریدەخەن کە تاران (درۆیکردووە)، هەروەها وتیشی "پێمانوایە بەڵگەنامەکان دەریدەخەن ئێران ئەرشیفێکی ئەتۆمی گەورەی لە جیهان و ئاژانسی وزەی ئەتۆم شاردووەتەوە." ئەم دەربڕینانەی پۆمپێیۆش هیچتر نین بێجگە لە لیدانی پەمپی زیاتر بۆ فشارخستەنە سەر ترەمپ، بۆ ئەوەی لە ڕێکەوتنامەکە بکشێتەوە. لە دوایین بڕیاریشدا مانگی کانوونی دووەمی ڕابردوو، دۆناڵد ترەمپ مۆڵەتێکی ١٢٠ ڕۆژەی دا بە کۆنگرێس و هاوپەیمانەکانی، بۆئەوەی پێداچوونەوە بە ڕێککەوتنەکە بکەن و چاکسازی تیایدا بکەن، ئەگەرنا واشنتۆن لە ڕێککەوتنەکە دەکشێتەوە، جەولە دیبلۆماسییەکەی پۆمپیۆ بۆ سعودییە و ئیسرائیل و ئەدەن، هیچ نیە بێجگە لە وەلامدانەوەی راسپاردەکەی ترەمپ، لە هەریەکێک لەم دەولەتانە یەکەم ڕستەی باسکردنی مەترسییەکانی ئێران و پابەندی خۆیی بۆ هاوپەیمانەکانی خستەڕوو، ناتانیاهۆش بە گروتینەوە هەولدەدات زیادەڕەوییەکانی ئێران بە بەڵگەوە پیشان بدات، بۆئەوەی ڕێگە نەدات دەرفەتی دیکە بدرێت بە ئێران.\nئامادەکاریی جەنگ لە لایەن ئیسرائیلەوە\nئیسرائیل لە ئامادەباشیدایە بۆ هەر هێرش و بەپەرچدانەوەیەک دژ بەئێران،ئه‌ڤیگدۆر لیبه‌رمان، وه‌زیری به‌رگری ئیسرائیل ته‌ئکیدی کردووه‌ته‌وه، ئه‌گه‌ر وڵاته‌که‌ی ھێرش بکاته سه‌ر ئێران، تاران وێران ده‌که‌ن و سه‌رجه‌م پێگه سه‌ربازییه‌کانی ئێران له سووریا خاپوور ده‌کرێت و بۆ ئه‌وه‌ش باجه‌که‌ی هه‌ر چییه‌ک بێت ئاماده‌ن بیده‌ن. لە یادی حەفتا سالەی دامەزراندنی ئیسرائیلیشدا دیسانەوە ناتانیاهۆ بە متمانەیەکی بەرزەوە ئامادەیی نیشاندا بۆ هەر جەنگێک کە ئێران بییەوێت، لە نوێترین پێشهاتیشدا کنێستی ئیسرائیل یاسه‌یه‌کی نوێی په‌سه‌ند کرد و تێیدا ده‌سه‌ڵات دراوه‌ته ده‌ست دوو به‌رپرسی باڵا تا به‌یه‌که‌وه و به‌بێ گه‌ڕانه‌وه بۆ وه‌زیره‌کانی دیکه، بڕیاری راگه‌یاندنی جه‌نگ بده‌ن، ئه‌وانیش سه‌رۆک وه‌زیران و وه‌زیری به‌رگرییه، ئیسرائیل خۆى ئامادە دەکات کە ئۆپراسیۆنێکى سەربازى لە دژى ئێران ئەنجامبدات و هەوڵیشدەدات پشتگیرى و هاوکارى واشنتۆن بەدەستبهێنێت (ئەمە لیدوانی بەرپرسێکی ئەمریکیە بەپێی ڕاپۆرتێکی ئین بی سی بێت)، بەگوێرەى وتەى ئەو کاربەدەستە باڵایە، ئیسرائیل لە پەیوەندى نێوان سوریا و ئێران نیگەرانە و لە ئێستادا کە ڕووسیا شەڕى ئاسمانى لە سوریا بەڕێوەدەبات و ئێران شەڕى زەمینى بەڕێوەدەبات، هەروەها سوپاى ئێران لە هەموو بارەگایەکى سەرەکى ڕوسیا و سوریا هەن لە سوریا. بێجگە لەوەی لیدوانە توندەکانی ناتانیاهۆ و تاوانبارکردنی ئێران بە بەڵگەی هەواڵگری و بەکارهێنانی زمانی زبر و هەڕەشە هیچ نیە بێجگە لە ڕاگەیاندنی جەنگێکی ڕاستەوخۆ. به‌رپرسانی پنتاگۆنیش مه‌ترسییه‌کانی خۆیان له‌وه نیشانداوه، ره‌نگه ره‌وشه‌که به‌ره‌و رووبه‌ڕووبوونه‌وه‌ی راسته‌وخۆی نێوان ئێران و هێزه ئه‌مه‌ریکییه‌کان بچێت که له‌سه‌ر خاکی سووریا هه‌ن.\nلە ستراتیژی ئەمریکادا ئیسرائیل هاوپەیمان و دۆستی نمرە یەکە و هەر هەڕەشەو هیرشێک بۆ سەر ئەو دەوڵەتە وەک ئەوە وایە جەنگ بەرامبەر ئەمریکا ڕابگەیەندرێت.\nهەڵویستی ئەمریکا چی دەبێت لەبەرامبەر پێکدادانی ئێران و ئیسرائیل ؟\nبێگومان لە ستراتیژی ئەمریکادا ئیسرائیل هاوپەیمان و دۆستی نمرە یەکە و هەر هەڕەشەو هیرشێک بۆ سەر ئەو دەوڵەتە وەک ئەوە وایە جەنگ بەرامبەر ئەمریکا ڕابگەیەندرێت، جەنگی ساڵانی ١٩٦٧ و ١٩٧٣ ئەم ڕاستیە دەسەلمێنن،هەر لەسەرەتاوە ئەمریکا بەدەم ترسەکەی ئیسرائیلەوە چوو لەهەمبەر هەڕەشەکانی ئێران، هەروەک بینیمان لە 24/4/2018 جه‌نه‌راڵ جۆزیف ڤۆتێل، فه‌رمانده‌ی فه‌رمانده‌یی ناوه‌ندیی هێزه‌کانی ئه‌مریکا، گەیشتە ئیسرائیل و به‌گوێره‌ی میدیاکانی ئیسرائیل، له‌و سه‌ردانه‌دا ئه‌گه‌ری کشانه‌وه‌ی ئه‌مریکا له رێککه‌وتننامه ئه‌تۆمییه‌که‌ی ئێرانیش گفتوگۆی له‌باره‌وه ده‌کرێت. لەم چوارچێوەیەدا رۆژنامه‌ی ، وۆڵ ستریت جۆرناڵی ئه‌مه‌ریکی،ڕایگەیاندووە ئه‌مه‌ریکا پابه‌نده به هاوکاریکردنی ئیسرائیل، بۆ ئه‌وه‌ی سنوورێک بۆ هه‌ژموونی ئێران له سووریا دابنرێت، لەهەر زیادەڕەوییەکی ئیرانیش بەرامبەر بە ئیسرائیل بیدەنگ نابێت.\nترسی ئیسرائیل لە ئیران لە سەر سنوری لوبنان و سوریا و غەزە\nئیسرائیل هەڵکشانی هەژموونی ئێران لە عێراق و سوریا و لوبنان و یەمەن، بە مەترسی بۆ سەر ئاسایشی ولاتەکەی دەزانێت، بەتایبەتی لە سوریا کە مەترسی ئەوەی هەیە ئێران کەنارە ئاوییەکان بەکار بهیێنت و بەرەو سنوری ئاسمانی ئیسرائیل بڕوات، وەک ئەوەی لە شوباتی ئەمساڵدا کردی، بۆیە بەهەموو شێوەیەک رێگە نادات بنکەی سەربازیی هەمیشەیی ئێران و حیزبوڵڵا لە سووریا دابنرێت، بۆ ئەوەی نزیکی سنوری هاوبەشی سوریا و ئیسرائیل نەبنەوە، هەوەک چۆن لە یەمەنەوە تەنگی بە سعودییە هەڵچنیوە نایەوێت لە سوریاوە دژ بە ئیسرائیل ئەمە دوو ابرە بکاتەوە،هەرچەندە لە ماوەی ڕابردوودا لە ئێران لەکەرتی غەزەو لوبنانەوەهەوڵیداوە بگات بە سنوری ئیسرائیل.\nئیسرائیل هەڵکشانی هەژموونی ئێران لە عێراق و سوریا و لوبنان و یەمەن، بە مەترسی بۆ سەر ئاسایشی وڵاتەکەی دەزانێت، بەتایبەتی لە سوریا کە مەترسی ئەوەی هەیە ئێران کەنارە ئاوییەکان بەکار بهێنێت و بەرەو سنوری ئاسمانی ئیسرائیل بڕوات، بۆیە بەهەموو شێوەیەک رێگە نادات بنکەی سەربازیی هەمیشەیی ئێران و حیزبوڵا لە سوریا دابنرێت.\nبێجگەلەوە حیزبوڵای لوبنان و حەماسی فەلەستینی و چەکدارکردنیان لە لایەن ئیرانەوە و دەستگرتن بە بالای ئەسەدەوە هەموویان لە لایەن ئیرانەوە هێزیان دەدرێتەبەر بۆ ئەوەی ببنە مەترسی دژ بە ئیسرائیل، بەتایبەتی حیزبولای لوبنانی کە لا ڕابردوودا و لا ئێستاشدا وەک بریکارێکی نمرەیەک دژ بە ئیسرائیل دەیخاتەگەڕ، جەنگی ٢٠٠٦لە نێوان حیزبولا و ئیسرائیل زۆر بەڕوونی سێبەری ئێرانی پیوەدیاربوو، بێجگە لە پیشکەوتنە سەربازییەکانی لە بواری ئاسمانی و وشکانی و دەریایی هێندەی تر ئیسرائیلی تەنگەتاوکردووە، پیشخستنی بەرنامە ناوەکییەکەشی لە لایەکی ترەوە ئارامی لە ئیسرایل بڕیوە، بێجگە لەوەی ئێران ستراتیژی مانەوەی درێژخایەنی لە سوریا هەیە ، لەم پێناوەشدا هەوڵی کردنەوەی بنکەی سەربازی هەمیشەیی و ناوچەی بەرهەمهێنانی چەک و تەقەمەنی دەدات، بە یارمەتی حیزبولا و سوپای ئەسەد، ئێران هاوشێوەی سالانی ڕابردوو لە دورەوە سەیری ئیسرائیل ناکات، بەڵکو بە هەموو توانایەکەوە هەوڵی دەستوەردان و کۆکردنەوەی زانیاری هەواڵگری دەدات، فڕینی فرۆکە بێفرکەوانەکەی شوباتی ئەمسال بەسەر ئاسمانی ئیسرائیلەوە ئەوپەڕی سنور بەزاندنە، ئەمانە هەموو ئەو ڕووداوانەن کە لە میدیاکانەوە باس دەکرێن، دەبێت چەند پێکدادان و باباتی دیکەی نهێنی هەبێت، لە نیوان ئەم دوو دەولەتدا کە دور نیە زۆر لەو ڕووداو بەریەکەوتنانە زیاتر بن کە بە ئاشکرا دەبن بە هەواڵ و ڕاپۆرت و بە جیهاندا بڵاودەبنەوە.\nجەنگی ڕاستەوخۆیی ئەم دوو دەولەتە لە سەر خاکی سوریا دەبێت، نەک ڕاستەوخۆ جەنگەکە لە سەر زەمینی ئیسرائیل وئێران بێت، قورسە لە ئێستادا پیشبینی ئەم دۆخە بکەین، بەڵام ئەگەر بێت و ئەمریکا لە ڕێکەوتنامەی ئەتۆمی بکشێتەوە و ئێرانیش بەردەوام بێت لە پیتاندنی زیاتری یۆرانیۆم یان ئەم نیەتە دەرببڕێت، ئەوە دوور نیە بنکە و وێستگە ئەتۆمییەکانی ئێران بۆردومان بکرێت.\nبەڵام ڕووداوەکانی ئەم دواییە، بە تایبەتی کە باس لە پەلکیشکردنی سوپای سعودییە دەکرێت، بۆ گۆڕەپانی سوریا، ئەمەش واتای فروانکردنی بەرەی دژ بە ئیرانە، پێکدانانە بەردەوامەکانی ئێران و ئیسرائیل و دەستوەردانە سیاسی و سەربازییەکانی لە دامەزراوەکانی سوریا و زیادەڕەویی زیاتر بە ئاراستەی سنوری ئیسرائیل و کۆنتڕۆلکردنی پانتاییەکی گەورە لە سوریا، بەخێرایی ئیسرائیلی بە ئاگا هێناوەتەوە، بۆ سنوردانان و بەرپەرچدانەوەی ئێران لە سوریا. ناتانیاهۆ چەندین جار ئەوەی خستۆتەڕوو کە له حاڵه‌تی پێویستدا رێوشوێن دژی خودی ئێران ده‌گرنه‌به‌ر نه‌ک به‌کرێگیراوه‌کانی، ئەمەش ئاماژەیەکی ڕوونە بۆ ئەو باباتەی باسی دەکەین.\nبە دڵنیاییەوە سعودییە و ئەمریکا و ئیسرائیل سێکوچکەی سەرەکی ئەم هەولە دەبن، بەڵام دەبێت ئەوەش بزانین ئه‌گه‌ر رووبه‌ڕووبوونه‌وه‌ی نێوان ئیسرائیل و ئێران بچێته قۆناغی جەنگی ڕاستەوخۆوە لە سوریا، ئەوە ڕوسیاش ناتوانێت خۆی له تێوه‌گلانی دووربخاتەوە، تورکیاش وەک دیارە ئەو هێڵانەی یاریان لەسەر دەکات، زووزوو دەیان گۆڕێت، پشتگیریکردن لە بۆردومانەکانی ئەم دواییەی ئەمریکا و فەرەنسا و بەریتانیا، باشترین سەلمینەری ناجێگریبوونی سیاسەتی تورکیایە، بۆیە دەتوانین بڵێن ئەگەری دابەشبوونی هاوپەیمانیەکان زۆر بەهێزە، لەهەموو ئەگەرەکانیشدا بەرەی ئیسرائیل فروانترە، بەلام لە هەموو حالەتەکاندا مەودای جەنگەکە فراوانتر دەبێت و مەترسی و لێکەوتی گەورەشی دەبێت، و دور نیە بە تەواوی نەخشەی ڕۆژهەڵاتی ناوەڕاست بگۆڕێت.


بەرپرسێكی یەكێتی: توركیا چاوەڕوانی هیچ هەڵوێستێك لە هەرێم ناكات\nبەرپرسێكی یەكێتی لە بادینان مەترسی ئەوەی هەیە ئەو هێزەی توركیا كە لە ئیبراهیم خەلیل جێگیری كردووە خاكی هەرێم ببەزێنن و دەستوەربدەنە كاروباری كەركوكەوە".\nعەلی مستەفا، جێگری لێپرسراوی مەڵبەندی دهۆكی (ی ن ك)، لە لێدوانێكیدا بۆ (هەواڵ)، رایگەیاند:"ئەو هێزەی توركیا كە لە سنوری ئیبراهیم خەلیل لە ناوچەی سلۆپی جێگركراون مەترسی ئەوەی لێدەكرێت نیەتی ئەوەیان هەبێت سنوری هەرێمی كوردستان ببەزێنن"، روونیشیكردەوە:"توركیا چاوەڕوانی هیچ هەڵوێستێكیش لە حكومەتی هەرێم ناكات، چونكە ئەوان حزووریان لە ماوەی 26 ساڵی رابردووشدا لە هەرێمی كوردستان هەبووە".\nبەوتەی عەلی مستەفا بەهۆی ئەوەی لە ناوچەی بادینان دەسەڵات بەدەستی یەكێتییەوە نییەو بڕیار بەدەستەكانی ئێرە كە پارتین هیچ كاتێك گوێ لە ئێمە ناگرن، بۆیە كە پەرچە كرداریشمان هەبێت یان نا ئەوە هیچ لە مەسەلەكە ناگۆڕێ، چونكە لە بابەتی ئەمنیش پرس بە ئێمە ناكرێت".\nهاوكات ئاماژەی بۆ ئەوەشكرد:"پارتیش بەهیچ شێوەیەك هەڵوێست و پەرچە كرداری بەرانبەر ئەو هێزەو هێزەكانی دیكەش نەبووە كە پێشتر هاتوونەتە ناوچەكەو بوونەتە مایەی مەترسی لە سەر هەرێم".\nعەلی مستەفا، باسی لەوەشكرد:"لەسەرەتاوە لەكاتی كۆكردنەوەی ئەو هێزە لە سنوری سلۆپی كە ئەو هێزە نوێیەی لێ جێگیركراوە بۆ ناوچەكانی باشیك كە ساڵی رابردوو هێزێكی زۆری توركی لێ جێگیركرا زۆر دوور نیەو نزیكەی 70 كیلۆمەتر لەیەكترەوە دوورن، بۆیە توركیا هەر كاتێك بیەوێت كە ئەو هێزانە یەكبگرن ئەتوانێت راستەوخۆ مەترسی دروستبكەن بۆ سەر هەرێم و بۆ سەر كەركوكیش كە توركمانی لێیە".\nجێگری لێپرسراوی مەڵبەندی دهۆكی (ی ن ك)، ئەوەشی نەشاردەوە:" توركیا ویلایەتی موسڵ بەهی خۆی دەزانێت و تا ئێستاش مەترسی ئەوە هەیە فشارێك بكەنە سەر هەرێم و كەركوكیش، بۆیە ئەو هێزە جێگای گومان و مەترسیە كە بەبیانووی پاراستنی توركمانەكانی كەركوك جوڵە بەهێزەكانی بكات.\n9/23/2017 2:06:16 AM


فۆڕمی تۆمارکردنی بابەت | سلێمانی: هەموو جۆرە مۆبایلێک 90 دۆلار نرخەکەی بەرزبووەتەوە\nدواڕۆژ، #زریان محەمەد# لەبازاڕەکانی کوردستاندا، لەماوەی یەک مانگدا، نرخی هەرمۆبایلێکی هۆشمەند نزیکەی 90 دۆلار بەرزبۆتەوە بازرگانانی ئەو ئامێرانەش، ڕایدەگەیەنن هۆکارە گرانبوونەکە وەستانی گەشتی راستەخۆی فڕۆکەخانە و زیادبوونی گومرگە. ڕێبین عبدلرەحمان، بەڕێوەبەری فرۆش لە کۆمپانیای ئەسێ بۆ بازرگانی ئامێرە ئەلیکترۆنییەکان تایبەت بۆ دواڕۆژ وتی لەئێستادا مۆبایل لەبازاڕەکاندا کەمبۆتەووە و هاوردەکردنی قورس بووە، جاران دەمانتوانی بەئاسانی لەڕێگەی فڕۆکەخانەوە ئامێرەکان بێنین، بەڵام ئێستا نییە و گومرگیش لە بەغداوە بەرێژەی 17% زیادیکردووە و ڕێگەی ئاویشی نەماوە. وتیشی مانگێک لەمەوبەر نرخی مۆبایلێکی ئایفۆنی 8 بە 820 دۆلاربوو، بەڵام ئێستا بە890 دۆلارە، مۆبایلی ئایفۆنی ئێکس، کە بە 1100 دۆلاربوو، ئێستا بە 1220 دۆلارە، گالاکسی نۆت هەشت، بە 730 دۆلاربوو، ئێستا بە 830 دۆلارە، کە بۆ هەر مۆبایلێکی زیاتر لە 90 دۆلار چۆتە سەر نرخەکەی. ئاماژەی بەوەشدا، لەگەڵ ئەو گۆڕانکاریەی لەنرخدا ڕویداوە بەردەوامیش خواست لەسەر مۆبایلە زیرەکەکان زۆرە و داواکاری لەزیادبوندایە. بەڕێوەبەری فرۆشی ئەو کۆمپانیایە دەشڵێت لەئێستادا ئێمە ڕێگەی هێنانی ئامێرە ئەلکترۆنییەکانمان گۆڕیوە بۆ ڕێگەی ئاوی بۆ بەندەر عەباس و لەباشماخەوە دەیهێنینە کوردستان و بە ماوەی 20 ڕۆژ دەگاتە دەستمان. ئەوەشی ڕوونکردەوە، لەئێستادا نرخی مۆبایل لە بەغداش زۆر گرانبووە، بەهۆی زیادبوونی گومرگ و هەندێک جار لێرەوە دەڕوات بۆ ئەوێ، کە پێشتر ئێمە لەوێوە بەهەرزانتر دەستمان دەکەوت. لەئێستادا هاوڵاتیانی هەرێمی کوردستان گرینگی زۆر بە مۆبایلە هۆشمەندەکان دەدەن و خواستیان زۆرلەسەرە لەگەڵ کەوتنە بازاڕی هەر مۆدێلێکی نوێدا لێرەش داواکاری لەسەری زیاد دەبێت. بەهۆی بەردەوامی پێشکەوتن لەئامێرە ئەلکترۆنیەکان گۆڕانکاری خێرا لە دیزان و تایبەتمەندی، خواست لەسەر ئەو ئامێرانە زۆرە و لەلایەن بەکارهێنەرانەوە داوادەکرێن. #15-01-2018#


ئەو پیاوەی لە بەردەم نێچیرڤان بارزانیدا هێرشی كردە سەر مەسعود بارزانی كێ یە؟\nنوسەریكی كورد ئاماژە بەوە دەكات، مایكڵ گەنتەر ئەو ئوستادە مەزنەیە، كە زیاتر لە 100 كتێب و توێژینەوەیە لەسەر كورد، بەڵام موخابن لەبری خەڵاتكردن، رۆژی 24ی ئایاری 2017، لەهەولێر سوكایەتی پێكرا.\nد.ئارام رەفعەت، نوسەرێكی ناسراوی باشوری كوردستان لە هەژماری خۆی نوسیویەتی"مایكل گەنتەر سەرقافڵەی ئەو ئەكادیمییە رۆژاوایانەیە كە زۆرینەی ژیانی ئەكادیمی خۆی بۆ گەیاندنی دەنگ و رەنگ و مەعانات و كێشەی كورد بە ئەكادیمیای جیهانی و دامەزراوە تینك-تانكەكان تەرخان كردووە. وەك لەخوارەوەدا لیستی كتێب و توێژینەوەكانی دەبینن، گەنتەر بەدەیان كتێب و توێژینەوەی بەنرخی لەسەر دۆزی رەوای كورد نوسیوە و لە دەزگای چاپەمەنی و ژۆڕناڵە هەرە موعتەبەرەكانی دونیای بڵاوكردۆتەوە".\nهەروەها نوسیویشیەتی"باوەڕ ناكەم هیچ توێژەرێكی كورد، و غەیرە كورد هەبێت نەك هێندەی مایكڵ گەنتەر، بەڵكو بەچارەگی ئەو كتێب و توێژینەوەی بەزمانی ئینگلیزی لەسەر كورد هەبێت".\nدەڵێت"گەنتەر شایستەی ئەو بێرێزییە نەبوو، ئەگەر تاكە كەسێكی بیانی شایستەی ئەوە بێت پەیكەرێكی لەبەردەم زانكۆیەكی كوردستان بۆ دروست بكرێت، یان سەنتەرێكی توێژینەوە، یان شەقامێكی سەرەكی پایتەختی هەرێمی بەناو بكرێت، ئەوە مایكڵ گەنتەرە. دەسەڵاتدارانی هەرێم هەموو دڵسۆزەكانی باشورییان تۆراند و تاراند، ئەكادیمییە دڵسۆزەكانی بێگانە ماوە بتۆرێنن و بتارێنن".\nنوسیویشیەتی"ئەوانەی لە هەولێر بێڕێزییان بەرامبەر بەتۆ كرد پێویستییان بەقەرنێكی تر تەمەن هەیە تا لەمەزنی و گەورەیی تۆ تێدەگەن. ئەو بەناو "ئوستاد و پرۆفیسۆر و ئەكادیمی"یە كوردانەی كە لەو كۆڕە بەشدار بوون و ئەو بێڕێزییەیان قەبوڵ كرد، ئەوانە لەشاری كوێراندا چاوی خۆیان گرتووە و تا راستییەكان نەبینن. دەمێكە دەزانم ئەگەر بچیتە شاری كوێران دەست بەچاوتەوە ناگریت، ئاخر تۆ لەسەردەمێكدا چاوساغی ئێمەی كورد بوویت كە هەموو دونیا چاوی لەئاست مەرگەساتەكانی ئێمەدا نوقاندبوو. ئاخر تۆ لەسەردەمێكدا لە گەڵ خەمەكانی باكور و باشور ئاوێزان بوویت كە زۆرینەی ئەكادیمییە رۆژاواییەكان نەتەوەیەكییان نەدەناسی بەناوی كورد".\nدەشڵێت"ئوستادم، ئەو كاتەی لەكۆڕبەندی زانكۆی سلێمانی بەخزمەتت گەییشتم بەدڵ دەمهەویست باوەشت پێدابكەم و لەبری هەموو كورد سوپاست بكەم. بەداخەوە رێكنەكەوت. نازانم ئەگەر هێندە بەخت یار بێت و جارێكی تر تۆم بینییەوە نازانم بەناوی هەموو كوردستانییانەی كە لەخەم و هەمی نیشتیماندان نە سوپاست بكەم و نە داوای لێبوردنت لێ بكەم".\nئەو نوسەرە نوسیویەتی"گەنتەری مەزن، لەساڵی 1995 كە سەردانی كوردستانت كرد، بەحەماسەتەوە ورد و درشتی گەشتەكەت بۆ جیهان گێڕایەوە، خەمەكانی كیمیاباران، وێرانەیی گوندەكان، بێخەمی و بێ مۆڕاڵی زلهێزەكانی جیهان. ئەمجارەیان كە رۆیشتیتەوە باسێكی تێروتەسەل لەسەر گوندەیی و نەزانی بازرگانانی نەوت، فرۆشیارانی نیشتیمانە بێنازەكەمان بە هاورێكانت بڵێ".\nدەڵێت"مایكڵ گەنتەری مەزن، بەگەورەیی خۆت، لێمان ببورە، ئیتر ئەوە قەدەری ئێمەیە، ئەنفالچییەكان لەسەری سەرەوە دانیشتون و ئەوانەی خەمی ئەنفالیشیان لەكۆڵ ناوە بێرێزییان پێدەكرێت".\nهاوكات نوسیویەتی"ئەمەی خوارەوە لیستێكە 92 كتێب و توێژینەوەی مایكڵ گەنتەر لەخۆ دەگرێت. ئەم لیستە تەنها بەشێك لە كتێبەكانی ئەو زاتە مەزنە لەخۆ دەگرێت. جگە لەو كتێبانە بەدەیان بابەتی كۆڕ و سیمینار و سیمپاسیۆمی پێشكەش كردووە".\nتێبینی: ریزبەندی كتێب و توێژینەوەكان هەرەمەكییە و لەسەر بنەمای گرنگیی یان كاتی بڵاوكردنەوەیان رێك نەخراون.\nلیستی كتێب و توێژینەوەكان..\n1) The Kurds and the future of Turkey, MM Gunter - 1997 – Macmillan, Cited by 198\n2) The Kurds in Turkey: a political dilemma, MM Gunter - 1990 - Westview Press, Cited by 165\n3) The Kurdish prediament in Iraq: A political analysis, Michael M. Gunter - 1999 – Macmillan, Cited by 88\n4) Historical dictionary of the Kurds, MM Gunter - 2010 - books.google.com Cited by 84\n5) The Kurds of Iraq: Tragedy and Hope, MM Gunter - 1992 - mail.jaas.org, Cited by 104\n6) The Kurds ascending: The evolving solution to the Kurdish problem in Iraq and Turkey, MM Gunter – 2011, Cited by 113\n7) The continuing Kurdish problem in Turkey after O¨ calan's capture, MM Gunter - Third World Quarterly, 2000 - Taylor & Francis, Cited by 67 Related articles All 7 versions Cite Save\n8) The KDP-PUK conflict in northern Iraq, MM Gunter - The Middle East Journal, 1996, Cited by 53\n9) A de facto Kurdish state in Northern Iraq, MM Gunter - Third World Quarterly, 1993 - Taylor & Francis, Cited by 62\n10) The Kurdish question in perspective, MM Gunter - World Affairs, 2004 - Cited by 58\n11) The Kurdish Problem in Turkey, MM Gunter - Middle East Journal, 1988 - Cited by 55\n12) Turkey's floundering EU candidacy and its Kurdish problem, MM Gunter - Middle East Policy, 2007 - Cited by 37\n13) Pursuing the just cause of their people": a study of contemporary Armenian terrorism, MM Gunter - 1986 - Greenwood Pub Group, Cited by 36\n14) Turkish paradox: Progressive Islamists versus reactionary secularists, MM Gunter, M Hakan Yavuz - Critique: Critical Middle Eastern …, 2007 - Taylor & Francis, Cited by 32\n15) Turkey and Iran face off in Kurdistan, MM Gunter - Middle East Quarterly, 1998 Cited by 36\n16) The continuing crisis in Iraqi Kurdistan, MM Gunter, MH Yavuz - Middle East Policy, 2005 - Cited by 25\n17) Why Kurdish statehood is unlikely, MM Gunter - Middle East Policy, 2004, Cited by 22\n18) The evolution of Kurdish nationalism, MMA Ahmed, MM Gunter - 2007 - Mazda Pub, Cited by 22\n19) The Kurdish Question and the 2003 Iraqi War, MMA Ahmed, MM Gunter - 2005 - Mazda Publishers, Cited by 17\n20) The US-Turkish alliance in disarray, MM Gunter - World Affairs, 2005, Cited by 21\n21) The Silent Coup: The Secularist-Islamist Struggle in Turkey, MM Gunter - Journal of South Asian and Middle Eastern …, 1998, Cited by 19\n22) Iraq, Syria, ISIS and the Kurds: geostrategic concerns for the US and Turkey, MM Gunter - Middle East Policy, 2015 - Wiley Online Library, Cited by 30\n23) The Kurdish Nation, MH Yavuz, MM Gunter - Current History, 2001, Cited by 19\n24) The changing Kurdish problem in Turkey, MM Gunter - The International Journal of Kurdish Studies, 1995, Cited by 18\n25) Political instability in Turkey during the 1970s, MM Gunter - Journal of Conflict Studies, 1989, Cited by 17\n26) The Kurdish Spring, MM Gunter - Third World Quarterly, 2013 - Taylor & Franci, Cited by 21\n27) Susurluk: The connection between Turkey's intelligence community and organized crime, MM Gunter - International Journal of Intelligence and Counter …, 1998 - Taylor & Francis, Cited by 15\n28) Transnational sources of support for the Kurdish insurgency in Turkey, MM Gunter - Journal of Conflict Studies, 1991, Cited by 14\n29) Toward a Consultative Relationship between the United Nations and Non-Governmental Organizations, MM Gunter - Vand. J. Transnat'l L., 1977 - HeinOnline, Cited by 14\n30) The Kurds and the Future of Turkey. New York: St, MM Gunter - Martin's, 1997, Cited by 18\n31) Deep State: the arcane parallel state in Turkey, MM Gunter - Orient, 2006, Cited by 14\n32) Kurdish Future in a Post-Saddam Iraq, MM Gunter - Journal of Muslim Minority Affairs, 2003 - Taylor & Francis, Cited by 12\n33) The Iraqi Opposition and the Failure of US Intelligence, MM Gunter - International Journal of Intelligence and …, 1999 - Taylor & Francis, Cited by 12\n34) Out of nowhere: the Kurds of Syria in peace and war, MM Gunter – 2014, Cited by 14\n35) Reopening turkey's closed kurdish opening?, M Gunter - Middle East Policy, 2013 - Wiley Online Library, Cited by 23\n36) Arab–Kurdish Relations and the Future of Iraq, MM Gunter - Third World Quarterly, 2011 - Taylor & Francis, Cited by 11\n37) The Permanent and New Realities Facing the Kurdistan Regional Government: Options and Prospects, MM Gunter - Journal of Muslim Minority Affairs, 2008 - Taylor & Francis, Cited by 11\n38) Economic Opportunities in Iraqi Kurdistan, MM Gunter - Middle East Policy, 2011 - Wiley Online Library, Cited by 12\n39) Turkey: the politics of a new democratic constitution, MM Gunter - Middle East Policy, 2012 - Wiley Online Library, Cited by 9\n40) The foreign policy of the Iraqi Kurds, MM Gunter - Journal of South Asian and Middle Eastern …, 1997, Cited by 9\n41) The Kurds in Iraq, MM Gunter, D Natali, R Olson, NA Özcan… - Middle East …, 2004 , Cited by 9\n42) United States Foreign Policy toward the Kurds, MM Gunter - The Kurdish Question in US Foreign Policy: A …, 1999, Cited by 8\n43) The Turkish-Kurdish Peace Process Stalled in Neutral, MM Gunter - Insight Turkey, 2014, Cited by 9\n44) Civil War in Iraqi Kurdistan: The KDP-PUK Conflict, MM Gunter - Middle East Journal, 1996 - Cited by 8\n45) The Kurdish Peacekeeping Operation in Northern Iraq, 1991, MM Gunter - Peacekeeping and the Challenge of Civil Conflict …, 1994, Cited by 7\n46) The Kurdish Question and International Law, M Gunter - The Kurdish Conflict in Turkey: Obstacles …, 2000 - New York: St Martins Press, Cited by 11\n47) Turkey's New Neighbor, Kurdistan.”, M Gunter - The Future of Kurdistan in Iraq, 2005, Cited by 9\n48) The five stages of American foreign policy towards the Kurds, MM Gunter - Insight Turkey, 2011, Cited by 7\n49) Federalism and the Kurds of Iraq: The Solution or the Problem? MM Gunter – 2006, Cited by 6\n50) The Iraqi National Congress (INC) and the future of the Iraqi opposition, M Gunter - Journal of South Asian and Middle Eastern Studies, 1996, Cited by 8\n51) An Interview with the PKK's Ocalan, MM Gunter - Journal of Conflict Studies, 1998, Cited by 5\n52) Turkey and the Kurds: New Developments in 1991, MM Gunter - Journal of South Asian and Middle Eastern …, 1991, Cited by 5\n53) Foreign Influences on the Kurdish Insurgency in Iraq, MM Gunter - Journal of Conflict Studies, 1992, Cited by 5\n54) Revisiting Western Strategies against the Islamic State in Iraq and Syria, TF Paasche, MM Gunter - The Middle East Journal, 2016, Cited by 5\n55) The Kurdish Factor in Turkish Foreign Policy, MM Gunter - Journal of Third World Studies, 1994, Cited by 5\n56) The Changing Dynamics in the Kurdistan Regional Government (KRG) of Iraq, MM Gunter - Journal of South Asian and Middle Eastern …, 2006, Cited by 6\n57) Historical Dictionary of the Kurds (Historical dictionaries of peoples and cultures; no. 8), MM Gunter - 2010 - Scarecrow Press Incorporated, Cited by 6\n58) From A to Z of the Kurds (Lanham, MD; Toronto; Plymouth, UK, MM Gunter - 2009 - Scarecrow Press, Inc, Cited by 5\n59) Kurdish Nationalism in the aftermath of the Arab Spring, M Gunter - Foreign Policy, 2011, Cited by 6\n60) The Kurdish question and international law: an analysis of the legal rights of the Kurdish people, MM Gunter, Cited by 5.\n61) Notes and Comments: Gunter Response to Dadrian Article, MM Gunter - International Journal of Middle East Studies, 1987 - Cited by 4 Related articles Cite Save\n62) Prison Writings: The Roots of Civilisation, MM Gunter - Middle East Policy, 2007 - Cited by 4\n63) United States-Turkish intelligence liaison since World War II, MM Gunter - Journal of Intelligence History, 2003 - Taylor & Francis, Cited by 4\n64) Iraqi Kurdistan's two contrasting economic images, MM Gunter - International Journal of Contemporary Iraqi …, 2012 -Cited by 5\n65) Unrecognized De Facto States in World Politics: The Kurds, MM Gunter - Brown J. World Aff., 2013 -Cited by 4\n66) Teaching political science in a Turkish university: The experience of a Fulbright Lecturer, MM Gunter - PS: Political Science & Politics, 1984 - Cambridge Univ Press, Cited by 4\n67) The bane of Kurdish disunity, MM Gunter - ORIENT-HAMBURG-, 2001 - Deutsches Orient-Institut; l999, Cited by 4\n68) The AKP Catalyst: Progressive Islamists and Ambitious Kurds, MM Gunter - Georgetown Journal of International Affairs, 2008 - Cited by 4\n69) MARTIN STROHMEIER, Crucial Images in the Presentation of a Kurdish National Identity: Heroes and Patriots, Traitors and Foes (Leiden: EJ Brill, 2003). Pp. 283. …MM GUNTER - International Journal of Middle East Studies, 2005 - Cambridge Univ Press, Cited by 3\n70) Interview: Abdullah Ocalan, head of the PKK, MM Gunter - Middle East Quarterly, 1988, Cited by 3\n71) The Kurdish problem in international politics, MM Gunter - Turkey and the European Union, 2006 – Springer, Cited by 2\n72) KURDS: The Kurdish National Movement: Its Origins and Development, MM Gunter - The Middle East Journal, 2007, Cited by 2\n73) KURDS: The Kurdish Nationalist Movement: Opportunity, Mobilization and Identity, MM Gunter - The Middle East Journal, 2007, Cited by 2.\n74) The Iraqi Kurds' Federalism Imperative, MM Gunter - The Kurds Ascending, 2008 -Cited by 2\n75) The Kurdistan Democratic Party of Iran, MM Gunter - Gunter, From A to Z of the Kurds, Cited by 2\n76) Kurdistan National Congress, KNK, MM Gunter - Gunter, From A to Z of the Kurds, Cited by 2\n77) A trip to free Kurdistan, MM Gunter - PS: Political Science & Politics, 1994 - Cambridge Univ Press, Cited by 2 Related articles All 6 versions Cite Save\n78) Kurdish exodus: from internal displacement to diaspora, MMA Ahmed, MM Gunter - 2002 - Ahmed Foundation for Kurdish …Cited by 2.\n79) Re-Evaluating the Kurdish Question, MM Gunter - Identity Conflicts: Can Violence Be Regulated?, 2007 - Cited by 2\n80) Ocalan's Capture as a Catalyst for Democracy and Turkey's Candidacy for Accession to the European Union.”, MM Gunter - Kurdish Identity: Human Rights and Political Status, 2007, Cited by 2\n81) The Kurds in the changing political map of the Middle East, MM Gunter - Kurdish Studies, 2015 - Cited by 3.\n82) The Iraqi Kurds After the 1991 Gulf war, MM Gunter - Crossroads, 1991, Cited by 2\n83) The Suppression of the Kurds in Turkey, MM Gunter - The International Journal of Kurdish Studies, 1989 - Cited by 2\n84) Discussing Recent Literature on Turkish Politics: The Myth within the Myth, MM Gunter - Insight Turkey, 2008 - Cited by 1\n85) KURDS: The State and Kurds in Turkey: The Question of Assimilation, MM Gunter - The Middle East Journal, 2008 - Cited by 1\n86) Kurdish Identity, Discourse, and New Media (review), MM Gunter - The Middle East Journal, 2012 - Cited by 1\n87) The Kurdish Issue in Turkey: Back to Square One?MM Gunter - Turkish Policy Quarterly, 2016 - Cited by 1\n88) The Contemporary Roots of Kurdish Nationalism in Iraq, MM Gunter - Kufa Review, Cited by 1\n89) The Kurdish Road to Turkish Democracy, MM Gunter - Journal of South Asian and Middle Eastern …, 2008 - Cited by 1\n90) The Kurds: A Modern History, MM Gunter – 2016, Cited by 1\n91) A KURDISH STATE IN NORTHERN IRAQ? MM Gunter - Humboldt Journal of Social Relations, 1995 - Cited by 1\n92) The Kurds in Iran: The past, present and future, MM Gunter - 2007 - IDDLE EAST INST 1761 N ST NW, …Cited by 1


هێزی کۆماندۆ: خۆمان بە خاوەنی خەڵکی کەرکووک دەزانین و لەحاڵەتی ئامادەباشیداین\nهێزەکانی کۆماندۆی کوردستان رایگەیاند:" خۆمان بە خاوەنی خەڵکی کەرکووک دەزانین، بۆیە سەرجەم هێزەکانی کۆماندۆی کوردستان لە ئامادە باشیدایە چاوەڕوانی فەرمانین".\nئەمڕۆ چوارشەممە 13ی تشرینی یه‌كه‌می 2021، هێزەکانی کۆماندۆی کوردستان کە سەر بە یەکەی 70ـی وەزارەتی پێشمەرگەن لە فەیسبووکی خۆیان رایانگەیاندووە: "خۆمان بە خاوەنی خەڵکی کەرکووک دەزانین، بۆیە سەرجەم هێزەکانی کۆماندۆی کوردستان لە ئامادە باشیدایە چاوەڕوانی فەرمانین."\nشەوی دووشەممە 11-10-2021 لیوای 61 چوونە گەڕەکی رەحیماوا و 10 کەسیان دەستگیر کرد و دواتر بە کەفالەت ئازاد کران، بەڵام لە بەیانیی رۆژی سێشەممە 12-10-2021 لە فولکەی ئیخوان بڵاوەیان بە هێز کرد و شەقامە سەرەکییەکەیان داخست. هەروەها دواتریش لە ئێوارەی هەمان رۆژ چەند بازگەیەکیان دانا و 71 گەنجیان دەستگیر کرد و مۆبایلیان لە بەشێکی خەڵکیش وەرگرتووە.\nئاڵۆزییەکانی کەرکووک دوای ئەوە دروستبوو کە دوای راگەیاندنی ئەنجامە بەراییەکان دەرکەوت کە لایەنە کوردستانییەکان شەش کورسییان لە پارێزگاکە بەدەستهێناوە و لە بەشێک لە گەڕەکە کوردنشینەکانی کەرکووک لایەنگرانی پارتی کۆبوونەوە و دەستیان بە ئاهەنگگێڕان کرد.\nهاوكات هەر ئەمڕۆ نێچیرڤان بارزانی، سەرۆکی هەرێمی کوردستان لەگەڵ مستەفا کازمی، سەرۆکوەزیرانی عێراق بەتەلەفون قسەی کردووە و داوای کردووە دۆخەکە ئاساییبکرێتەوە و پێی راگەیاندووە:" گەرنا گرنتی مانەوەی دۆخەكە بەم شێوەیەی ئێستا ناكەین".\nبەپێی زانیاریەكانی هاوڵاتی لئێستادا بۆ ئاسایكردنەوەی دۆخی كەركوك جوتیار عادل، وتەبێژی حکومەت و رێبەر ئەحمەد، وەزیری ناوخۆی هەرێمی کوردستان لەسەر خەت بوون و راگەیێندراویان لەو بارەوە دەبێت.


دیاکۆ و دیار؛ نوێترین قوربانیانی ئەندام گرتنی حزبی دێمۆکراتی کوردستانی ئێران لەنێو گەنجاندا - دیدبان حقوق بشر کردستان ایران\nگرووپێکی چەکداری کورد هێشتاش خەریکی ئەندام گرتنە لەنێوان گەنجان و منداڵاندا. سوریا، ئێراق، تورکیا و ئێران هێشتاش لەم کردەوە دوژمنانە بە خۆیە دەبینێت و ئایندەی منداڵانی کورد قوربانی شەڕە چەکداریەکانی ئەم گرووپانەیە لە رۆژهەڵاتی ناویندا. بۆ نموونە چەند ساڵە کە هیزەکانی کورد سەر بە پەکەکە لەباکووری سوریا لەمنداڵان وەک سەرباز کەڵک وەردەگرن. بۆ نموونە حەمرین کچێکی 15 ساڵانی کوردە کە لەلایەن هێزەکانی سەر بە پەکەکەوە رفێندرا. بەکارهێنانی منداڵان وەک سەرباز لەیەپەگەدا کردەوەیەکی باوە و سەرەڕای بەدرۆخستنەوە لەلایەن ئەم گرووپە هێشتاش درێژەی هەیە. ئەمە لەکاتێکدایە کە منداڵان دەبێت لەماڵەوە بن و درێژە بەخوێندن بدەن، بەڵام گرووپەکانی کورد چەکداریان دەکەن. ناڕزایەتی کوردان لە شارە جۆراوجۆرەکان بە تایبەت لە سوریا و ئێراق و تورکیاش ئەنجامێکی باشی نەبووە. لەڕاستیدا هەموو گرووپە چەکدارەکان لەرۆژهەڵاتی ناوین بە شێوەیەکی توندو تیژ کەڵک لە منداڵان وەردەگرن. ئەمە پێشلکاری یاسا نێودەوڵەتییەکانە و دەبێت ئەمە رابگیرن. سەرەڕای نەبوونی هێزی تەواو بەتایبەت نەبوونی گەورە ساڵان، هێزەکان ملیشیای کورد کەمی هێزەکانیان بە منداڵانی سەرباز پڕ دەکەنەوە.\nلەنوێترین نموونە لەکردەوە نایاسایی و تێرۆریستیەکەی حدکا چاودێر زانیویە کە دیاکۆ و دیار کە کۆڕە مامی یەکترن لەلایەن حدکاوە رفێندراون و براونەتە بنکەکانی ئەم گرووپەوە. ماڵباتەکانیشیان ئاگایان لەچارەنووسیان نییە. ئەم دوو گەنجە لەکاتی رفاندندا 15 ساڵیان بوو و ئەمە سەلمێنەری منداڵ سەربازییە.\nباوکی دیاکۆ، جەعفەر حەسەن پوور بە پەیامنێرمانی وت: کۆڕەکەم لەپۆلی نۆیەم دەیخوێنت و زیرەک بوو. ئێمە بۆ ئایندەی هیوای زۆرمان هەبوو و من وەک باوک هەوڵم دەدا باشترین کەرەستە و ئامێری بۆ دابین بکەم. دیاکۆ لەبواری داراییەوە کێشەی نەبوو و هەموو شتی ژیان لەبەردەستی دا بوو. دیاکۆ و دیار لەبنکەی گرووپ هەڵاتوون و پێیان وتین کە بەبڕۆن بەدوایاندا. ئێمە زۆر هەوڵمان دا ئەمە روو نەدات و لەکاتی خۆ ئامادە کردنین کە بڕۆین بۆ سەر سنوور.\nدیار حەسەن پوور\nجەعفەر حەسەن پوور دەڵێت: ئارمانجی ئەم گرووپە بەس چارەڕەش کردنی خەڵکە. زۆرترین قوربانیانی حزبی دێمۆکراتی کوردستان کوردانی ئەم ناوچەیەن. ئەوان کەڵکی خراپی رەگەزی و هزری لەمنداڵانمان وەردەگرن و ئەم منداڵانە فریو دەدەن. ئەوان خیانەت دەکەن بە کورد. شەڕ لەگەڵ دەوڵەتی ئێران چە پەیوەندیەکی بەمنداڵانی ئێمەوە هەیە.\nناوبراو لەبارەی دیار کۆڕە ماندی دیاکۆش وتی: ئەوان وەک برابوون. باوکی دیار ئیفلیجە و 56 ساڵیە. ئەو نەدەتوانێت شوانی بکات و نە باخداری لەباخە بچووکەکەیان. حزبی دێمۆکرات هێزی کار و هیوای ئەم ماڵباتەشی رفاند. باوکی دیار بەهۆی کێشەی لاشەوە خانەنشین بووە و هەمیشە لەلای دۆکتۆری دەروون و دەروونناسیە.\nباوکی دیاکۆ لەبارەی چۆنیەتی فریو و رفاندنی ئەم گەنجانە بە پامنێر وتی: ئەوان لەمنداڵیەوە پێکەوە بوون. هیچ یەکیان حەزێکیان بۆ ئەندامبوون لەم گرووپەدا نەبوو. بەس دەیانەویست بڕۆنە سنووری هەرێم ئەو دیوی سنووری ئێراق کە کەوتنە داوی گرووپی دێمۆکرات و هێزەکانی مستەفا هێجری و بە هەڵخەڵەتاندن و بەڵێنی درۆ فریویان دان. ئەم منداڵانە ناتوانن چەک بەدەستەوە بگرن و لەکەمپ بژین.\nئەو لەبارەی هەنگاوەکانی گەڕاندنەوەیان بۆ ئێران وتی: من هەموو ئیشێکم کرد کە بیانگەڕێنمەوە. لەلایەن دۆستان و ناسیارانەوە کە کوردستانی ئێراق تێگەیشتم کە لەنێو گرووپی مستەفا هێجریدان. ئەوان خۆیان پەیوەندیان کرد و وتیان دەیانەوێت بگەڕێنەوە. چوونکە هێشتا گەنجن و هیچ حەزێکیان بۆ رۆشتن بۆ ئەوێ نییە. هۆکاری تێپەڕاندنی سنووریش باسی باوکی دیار لەگەڵ دیار بووە لەمەڕ لاگرتنی مەڕەکان و دیاکۆ بەبۆنەی دیارەوە لەگەڵ رۆشت. ئێستا سێ مانگە کە لەنێو گرووپ نەماوەن و دەیانەوێت بگەڕێنەوە بۆ ئێران. ئێمەخەریکی هاوئاهەنگی ئیدارین بۆ گەڕاندنەوەیان.\nناوبراو لەکۆتای دیمانەکەدا بە پەیامنێڕی چاودێری داوای لە گرووپە چەکدار کوردەیەکان کرد منداڵان لەشەڕ لەگەڵ دەوڵەتانی ناوچە وەک سەرباز بەکار نەێنن. ئەو وتی تا چەند رۆژی دیکە منداڵەکان دەگەڕێنەوە و ئێمە دووبارە شاد دەبینەوە. ئەم گرووپە شادی و سەقامگیری لەنێو ماڵباتی ئێمە رواند، دایکە دیاکۆ و دیار زۆر جار سەردانی نەخۆشخانەیان کردووە. ئایا ئەم کردارانە پاراستنی خەڵکی کوردە؟ بۆ دەوڵەتی ئێران لەمەڕ ئەم کردارانە بێدەنگە؟ سنوورەکان تا کەی دەبێت ئاسایشیان نەبێت؟ بۆ منداڵی هەژار دەبێت ببێتە قوربانی بە ئەندام بوونی ئەم تێرۆریستانە؟ منداڵانی خودی هێجری لەکوێن؟ ئەم کردارانە دەبنە هۆی نەبوونی ئاسایش لەسنوور و هەڵاتنی ماڵباتەکان بۆ پەراوێزی شارەکان. ئێمە بەس خوازیاری سەقامگیری و پەرەسەندوویی و ئاسایشی منداڵەکانمانین و ئیشمان بە پێکدادانی سیاسیشەوە نییە.\nشایانی باسە چاودێڕی مافی مرۆڤی کوردستانی ئێران لەرۆژانی ئایندەدا هەواڵی نوێ لەبارەی رفاندنی منداڵە ئێرانییەکان لەلایەن حزبی دێمۆکراتی کوردستانی ئێرانەوە بڵاو دەکاتە.\nبرچسب هاحزب دموکرات کردستانربودنکودکان\nشاعر کرد؛ ملای باته‌ای و عشق بیکران به پیامبر بزرگ اسلام (ص)\nنوروز در ترکیه/ ابداع سنت: از نوروز کردها تا نوروز ترک‌ها


سی ملیۆن دەبەی پلاستیکی هەڕەشە لە ژینگەی هەرێم دەکات | ROJnews\nسی ملیۆن دەبەی پلاستیکی هەڕەشە لە ژینگەی هەرێم دەکات\nهەینی, 26 يول 2019 - 07:29\nڕێکخراوە ژینگەیەییەکان، ئاماژە بۆ ئەوە دەکەن لە هەرێم، زیاتر لە سی ملیۆن دەبەی پلاستیکی هەیە، ئەمەش مەترسی و بەڵایەکی گەورەیە بۆ سەر ژینگە، بەرپرسانی هەرێمیش لەگەڵ ئەوەی چەند بڕیارێکیان بۆ کەمکردنەوەی بەکارهێنانی ماددەی پلاستیکی دەرکردووە، بەڵام لە ٢٨ ساڵی ڕابردوودا هیچ پلانێکی ستراتیژیی نەبووە بۆ ئەوەی بەشێوەیەکی باش خوڵ و خاشاک لە ناوبەرێت.\nلەگەڵ زۆربوونی ژمارەی دانیشتووان خواستەکانی مرۆڤیش بۆ بەکارهێنانی ماددە جۆراوجۆرەکان زیاتر دەبێت، یەکێک لەو مادانەش کە زۆر بەکاردەهێندرێت پلاستیکە، کە ڕۆژانە لەگەڵ ژیانی هەر تاکێک بەرکەوتەیەکی ئێجگار زۆری هەیە، لە کاتێکدا تا بەکارهێنەری زۆربێت ئەوا زیانیشی بۆ سەر ژینگە و ژیانی تاکەکان زیاتر دەبێت.\nبەپێی لێکۆڵینەوەکان، هەر تاکێکی هەرێمی کوردستان ڕۆژانە یەک کیلۆ و ٢٠٠ گرام خوڵ و خاشاکی دەبێت کە فڕێ دەدرێت، لە نیوەی زیاتری ئەو زبڵەش دەکرێت ماددەی پلاستیکی بێت، ئەمەش دوو هێندەی ڕێژە ی ستانداردی جیهانییە، توانەوەی ماددە پلاستیکییەکانیش ٤٥٠ ساڵی دەوێت تا جارێکی دیکە تێکەڵ بە خاکببێتەوە.\nهەرەشەی ماددە پلاستیکییەکان بۆ سەر ژینگەی جیهان بەجۆرێک ئاسەواری جێهێشتووە، کە یەکێتی ئەوروپا بە بڕیارێکی پەرلەمانی یەکێتییەکە، کار لەسەر قەدەغەکردن و بەرهەمنەهێنانی ماددە پلاستیکییەکان دەکات، بڕیاریشە دوای تەواوکردنی ڕێککەوتنە ئیداریی و یاساییەکان، لە ساڵی ٢٠٢١ەوە بڕیاری قەدەغەکردنی بە کارهێنانی ماددە پلاستیکییەکان بچێتە بواری جێبەجێکردنەوە.\nلە هەرێمی کوردستان ماددە پلاستیکییەکان بووەتە مەترسییەکی گەورە و ڕێکخراوە ژینگەیەییەکانیش، ئاماژە بۆ ئەوە دەکەن لە هەرێم، زیاتر لە سی ملیۆن دەبەی پلاستیکی هەیە، گەندەڵی ئیداریی هۆکارێکە کە لە ماوەی ٢٨ ساڵی ڕابردوو حکومەتی هەرێم نەیتوانیووە کارگەیەکی دووبارە بەرهەمهێنانەوەی پلاستیک دابنێت، لە چوار پارێزگاکەی هەرێمیش تەنیا لە پارێزگای دهۆک دوو ناوەندی ڕیسایکلینی زبڵە پلاستیکییەکان هەیە کە ئەوەش گەورەنییە و بەپێی پێویست نییە.\nتریفە عەلی، ژینگەپارێز و لێپرسراوی پەیوەندییەکانی سروشتی کوردستان، باسی لە زیانیی ماددە پلاستیکییەکان بۆ سەر ژینگەی هەرێمی کوردستان کرد و وتی: یەکێک لە هۆکارەکانی بڵاوبوونەوەی ماددە پلاستیکییەکان بە ناو ژینگەدا ئەوەیە زۆرێک لەو ماددانەی کە هاوردەی هەرێمی کوردستان دەکرێن بە ڕێژەیەکی زۆر ماددەی پلاستیک لە خۆ دەگرێت، کە ئەوەش ژینگە بە ئاقارێکی خراپدا دەبات و تەنانەت دەبێتە مەترسی بۆ سەر مرۆڤ و تووشی نەخۆشی دەکات.\nئەو ژینگەپارێزە ئەوەشی خستەڕوو کە دووجار بۆ ئەو پرسە پڕۆژەیان پێشکەش بە حکومەتی هەرێم و پەرلەمان کردووە، بەڵام وەڵامیان نەبووە، لەو بارەیەوە وتی: ئەم پرسە ژینگەییانە بە تەنها کاری ڕێکخراو نییە کە قسەی لە سەر بکات، بەڵکو حکومەتیش دەبێت ڕۆڵ ببینێت بە تایبەتی بەڕێوەبەرایەتی دەستەی ژینگە کە دەبێت پلانێک یاخود پڕۆژە یاسایەک پیشکەش بە حکومەت بکات بۆ جەختکردنەوە و ڕێگریکردن بۆ کەمکردنەوەی هاتنی ماددەی پلاستێکی، هاوکات پێویستە خۆڵ وخاشاکەکان جیاکردنەوەی بۆ بکرێت، ئەگەرچی تا ئێستا کارکردنێکی جدی نەبووە.\nبەرپرسانی حکومی نایشارنەوە کە ماددە پلاستیکییەکان بوونەتە هەڕەشە لەسەر ژینگە، لەو ڕووەوە سوبحان حسێن، لێپرسراوی ڕاگەیاندنی فەرمانگەی ژینگەی سلێمانی، وتی: بابەتی ماددەی پلاستیکی لە سنووری هەرێمی کوردستاندا بووەتە کێشەیەکی گەورە بە تایبەت لە کاتی ئاگرکەوتنەوە بوونی ماددە پلاستیکییەکان هۆکاری سەرەکی تەشەنە کردنین.\nئەوەشی وت: بە داخەوە زۆرێک لە کاڵا هاوەردەکراوەکان ژمارەی جیاکردنەوەی لە سەر نییە کە ئایا تۆ دەتوانیت جارێکی دیکە بە کاری بێنیتەوە، بۆیە کەس نازانێت پێکهاتەکانی ئەو کاڵایە چییە، کە ئەمەش بەرپرسی یەکەم کوالێتی کۆنتڕۆڵە کە تا ڕادەیەکی زۆر ڕێگرییان لێ ناکرێن و تا ئێستا لە ئاستی حکومەت کارێک بۆ ئەوە نەکراوە.\nئاماژەی بەوەشدا کە لە تانجەرۆ کارگەی بچوک بچوک هەیە کە خەڵک ماددە پلاستییکیەکان لە گەڕەک و ماڵان کۆدەکەنەوە و دەیبەن بۆ ئەو کارگانە و ئەوانیش بەرهەمی لێ درووست ناکەن، بەڵکو تەنیا پلاستیکەکان ورد دەکەن و پاشان دەینێرنە دەرەوە، یان ئەگەر بەرهەمێکیان هەبێت تەنها سەتڵی خۆڵ و بۆری پلاستیکی لێ دروست دەکەن.\nلەماوەی چەند ڕۆژی ڕابردوودا لایەنە حکومییەکانی هەرێم چەند بڕیارێکیان بۆ کەمکردنەوەی بەکارهێنانی ماددە پلاستیکییەکان دەرکرد، لە نویترین بڕیاریشدا، قائیمقامی سلێمانی بڕیاریدا کە پێویستە كۆمپانیاكانی پاكردنەوە و گواستنەوەی خۆڵ و خاشاك و خاوەنی رێستۆرانت و چێشتخانەكان پابەندبن بە بڕیاری جیاكردنەوەی ماددە پلاستیكییەكان لەگەڵ ماددە خۆراكییەكان.


میسریـیەکان دەنگ دەدەن لە هەڵبژاردنەکانی سەرۆکایەتی وڵاتەکەیاندا\nمیسریـیەکان لە ئەمڕۆ دووشەممەوە دەتوانن بەرەو بنکەکانی دەنگدان بەڕێبکەون بۆ بەشداریکردن لە هەڵبژاردنەکانی سەرۆکایەتی، ئەوەی پـێشبینی دەکرێت عەبدولفەتاح ئەلسیسی جارێکی دیکە بە سەرۆکی وڵاتەکە هەڵببژێردرێتەوە.\nپـرۆسەی دەنگدانەکە بۆ ماوەی 3 ڕۆژ بەردەوام دەبێت و بنکەکان لە کاژمێر 9 ی بەیانی هەتا 9 ی شەو بە کاتی خۆجێی میسر کراوە دەبن.\nبەپـێی دەستەی نیشتمانی بۆ هەڵبژاردنەکانی میسر لە کۆی نزیکەی 100 ملیۆن لە دانیشتوانی وڵاتەکە نزیکەی 59 ملیۆن مافی دەنگدانیان هەیە و بۆ ئەم مەبەستە زیاتر لە 13 هەزار لیژنەی دەنگدان دامەزراوە.\nتەلەفیزیۆنی فەرمی میسر ڤیدیۆیەکی پەخش کرد کە تیایدا عەبدولفەتاح ئەلسیسی دەنگی خۆی دەدا لە بنکەیەکی دەنگدان لە خوێندنگەیەکی ناوچەی میسر ئەلجەدیدە لە قاهیرەی پایتەخت.\nهاوکات هێزێکی زۆری لەشکر و پـۆلیس لە دەوروبەری بنکەکانی دەنگدان لە سەرانسەری وڵاتەکە بڵاوبوونەتەوە پاش ئەوەی داعش هەڕەشەی کردووە هەموو شوێنەکانی پەیوەست بە هەڵبژاردنەکان و هەروەها گەشتیاران لە تەواوی میسر بکاتە ئامانج.\nجگە لە عەبدولفەتاح ئەلسیسی تەنیا یەک کاندیدی دیکە هەیە، ئەویش موسا مستەفا موسایە کە سەرۆکی پارتی غەدە و سیاسەتمەدارێکی زۆر ناسراو نیـیە. شارەزایانی سیاسی میسر دەڵێن موسا مستەفا لەو ئاستەدا نیـیە ببێتە ڕکابەری ڕاستەقینەی سیسی.


Diplomatic Magazine | ئایا كورد لە ڕۆژ ئاوا بەشێكە لە ستراتیژی ئەمەریكا؟\nئایا ئەمەریكا ڕێگە دەدات توركیا هێرش بكاتە سەر ڕۆژئاوا؟\nئایا كورد لە ڕۆژ ئاوا بەشێكە لە ستراتیژی ئەمەریكا؟\nلەدوای كۆتای هاتنی جەنگی جیهانی دووەم و هاتنە سەر كاری " ئیزن هاوەر"ی سەرۆكی ئەمەریكا لەساڵی ١٩٥٣، ستراتیژی ئەمەریكا لە ڕۆژهەڵاتی ناوەڕاست لەسەر سێ پایەی سەرەكی ڕاوەستاوە، كە یەكەمیان پاراستنی ئەمن و ئاسایشی ئیسرائیلەو پایەی دووەمیش نەوت و غازەو لە كۆتای ساڵانی نەوەدەكان و ڕاگەیاندنی پڕۆژەی ڕۆژهەڵاتی ناوەڕاستی گەورە لە لایەن ئەمەریكاوە ئاوی شیرین و ڕێڕەوە ئاوییە جیهانییەكانی وەك ( نۆكەندی سوێس - گەرووی هورمزو - گەرووی بابل مەندەب ) بوون بە پایەی سێیەمی ستراتیژی ئەمەریكا لە ڕۆژهەڵاتی ناوەڕاستدا.\nبە پێی ئەم بنەمایانەی ستراتیژی ئەمەریكا لە ڕۆژهەڵاتی ناوەڕاستدا، سوریا لە دەرەوەی چەقی ستراتیژی ئەمەریكا بوو، بەڵام لە كۆتایی ساڵی نەوەدەكان و پرۆسەی داگیركردنی عێراقەوە، سوریا بوو بە بەشێكی گرنگ لە ستراتیژی ئەمەریكا، لە بەر دوو هۆكار، كە یەكەمیان زیادبوونی دەسەڵاتی ئێران لە سوریاو دەستگرتن بە سەر سەرچاوەی ئاوە شیرینەكان و نەوت و غازی ئەو ووڵاتەو نزیكبوونەوە لە سنورەكانی ئیسرائیل و دەست ڕاگەیشتنی ئێران بوو بە كەناراوی ئاوە گەرمەكانی دەریایی ناوەڕاست.\nهۆكاری دووەم، جیۆپۆلۆتیكی سیاسی سوریایە كە پێوویستیەكی گرنگبوو بۆ جێبەجێكردنی ستراتیژە نوێیەكەی ئەمەریكا لە ناوچەكەداو جارێكیتر داڕشتنەوەی سنورو هێز لە ناوچەكەدا.\nناوچەی ژێر دەسەڵاتی هێزە كوردیيەكان دەكەوێتە ژير سەر ڕێڕەوی هيلالی شيعی، بوونی دەسەڵاتی ئەمەریكا لەو ناوچەیەدا دەتوانێت ڕێگری بكات له تەواكردنی هیلالی شيعي و بە ستنەوەی تاران و بەغداد و ديمەشق و بەیروت پێكەوە لەڕێگای وشكانییەوە.\nهەر لەسەرەتای سەرهەڵدانی بەهاری عەرەبییەوە له سوریا، ئەمەريكا ستراتيژێكی ڕوونی نەبوو بۆ دەستێوەردان و جێگيركردنی پێگەی خۆی لە سوریا، بەڵكو هه وڵیدا له ڕێگەی هاوپەيمانەكانيەوە بە شێك له بەرژەوەنديەكانی خۆی بپارێزێت، به ڵام كاتێك ڕوسياو ئێران دەستێوەردانيان له سووريا كردو ڕۆڵی هاوپەيمانەكانی ئەمەريكا لە سوریا لاواز بوو، ئه مه ريكا ناچاربوو كارتی كورد وەك تاكتیكێكی جیۆ سیاسی بەكاربهێنێت، له بەر دوو هوكار:\n١- سوريا ناكەوێتە چەقی ستراتيژی ئەمەريكاوه، به ڵكو تەنها ناوچەكانی ڕۆژهەڵاتی ڕووباری فورات و پارێزگای دێرەزوو دەكەوێتە چوارچێوەی ستراتیژی ئەمەریكاوە، چونكە لە سەدا٧٠% يەدەكی نه وت و گازی سرشتی سوریا له دەكەوێتە ئەو ناوچانەوە، بەتایبەت كێڵگە نەوتی و غازییەكانی " عمر و كۆرینكۆ" لە پارێزگای دێرەزور و گێڵگە نەوتیەكانی پارێزگای حەسەكە، هەروەها چوار بەنداوی گەورە كەلە له سەدا٨٠% ئاوي شیرین بۆ سووريا دابین دەكات دەكەوێتە ئەو ناوچەيەوه، بۆ ئەمەریكا كۆنترۆڵكردنی سەرچاوەكانی ئاوی شیرین و بەنداوەكان و كێڵگەكانی نه وت و غاز گرنگترە لە مانەوە يان نەمانەوەی ڕژێمەكەی بەشار ئەسەد.\n٢- هۆكاری دووەم، نەبونی جێگرەوەیەكە بۆ ڕژێمەكەی بەشار ئەسەد، چونكە له ئەگەری ڕووخانی ڕژێمەكەی بەشار ئەسەددا، گرووپە ڕاديكاڵه ئيسلامیيەكان، بەتايبەت داعش و قاعيده، دەسەڵات و هێزیان لە سوریا زیاد دەكات و دەبنە مەترسيیەكی گەوره بۆسەر عيراق و ئيسرائيل كه گرنگترين پێگەی ستراتیژی ئەمەريكايه له ناوچەكەدا.\nله لايەكي ترەوه ناوچەی ژێر دەسەڵاتی هێزە كوردیيەكان دەكەوێتە ژير سەر ڕێڕەوی هيلالی شيعی، بوونی دەسەڵاتی ئەمەریكا لەو ناوچەیەدا دەتوانێت ڕێگری بكات له تەواكردنی هیلالی شيعي و بە ستنەوەی تاران و بەغداد و ديمەشق و بەیروت پێكەوە لەڕێگای وشكانییەوە.\nله ڕوویەكی دیكەوە هێزە كوردییەكانی سوریا بەوە ناسراون كە هێزی كاريگەرن و لە هەمانكاتدا دژی توندڕەوی ئاينين.\nهەڕەشەكانی توركیا پەیوەستە بە چەند پرسێكی گرنگی ڕۆژهەڵاتی ناوەڕاستەوە، لەوانە (پرسی كوژرانی جەمال خاشقچی و پەیوەندیەكانی ئەمەریكاو سعودیەو گەمارۆ ئابورییەكانی سەر ئێران و پرسی ئیسرائیل فەڵەستین و ناكۆكیەكانی توركیا ئەوروپا )\nلەبەر ئەم هۆكارانە ئەمەريكا له دوای جێگيركردنی بەرژەوەنديیەكانی له سوريا و كۆنترۆڵكردنی ڕۆژهەڵاتی فورات و ناوچە ستراتیژییەكانی باكوری سوریا، دەست تيوەردانهكانی له سنوری ڕۆژهەڵاتی فورات و ناوچە نەوت و غازيیەكانی پارێزگای دێرەزووردا ڕاگرت.\nهەر بۆیە لەساڵی ٢٠١٣دا، ئەمەریكا هەوڵیدا هەر زوو دەست بەسەر ناوچە نەوتی و غازییەكانی پارێزگاكانی (دێرەزوور و حەسەكەو بەنداوو ناوچە ئاوییە شیرینەكان )دا بگرێت، وەك دەستپێشخەریەك بۆ ڕێگریكردن لە ئێران لە دەست بەسەراگرتنی ئەو ناوچانەدا، بۆ جێبەجێ كردنیشی كوردانی ڕۆژئاواو بە تایبەتی پەیەدەی بە كارهێنا.\nلە ئێستاشدا كە توركیا هەڕەشەی هێرشكردنە سەر ڕۆژئاوای كوردستان دەكات و ڕەجەب تەیب ئەردۆگان بڕیاریدا دوو هە فتەی داهاتوو ئۆپەڕاسیۆنی سەربازی لە ڕۆژهەڵاتی فورات ئەنجام بدات، بەڵام هەڵووێستی ئەمەریكا تا ئێستا ناڕوونە، چونكە ئەمەریكا مەترسی هەیە كە ئەو ئۆپەراسیۆنە ببێتە هۆی لاوازكردنی پێگەی ئەمەریكا لە سوریاو پەیەدەو ئێران لە یەكتر نزیكبكاتەوە، بۆیە پێناچێت ئەمەریكا ڕێگا بدات توركیا هێرشی بەرفراوان بكاتە سەر ڕۆژئاوای كوردستان و ئەگەریش توركیا هەر سور بێت لەسەر ئە نجامدانی ئۆپەراسیۆنەكە، ئەوا ئۆپەڕاسێۆنێكی سنوردار دەبێت لە ڕۆژهەڵاتەوە، لە سنورەكانی نێوان توركیاو كۆبانێ و لە ڕۆژئاواشەوە لە سنورەكانی نێوان جرابلوس و بە ئاڕاستەی ڕۆژئاوای كوردستان. دەبێت.\nهەڕەشەكانی توركیا پەیوەستە بە چەند پرسێكی گرنگی ڕۆژهەڵاتی ناوەڕاستەوە، لەوانە (پرسی كوژرانی جەمال خاشقچی و پەیوەندیەكانی ئەمەریكاو سعودیەو گەمارۆ ئابورییەكانی سەر ئێران و پرسی ئیسرائیل فەڵەستین و ناكۆكیەكانی توركیا ئەوروپا ).\nكە ئەمانە كۆمەڵێك پرسی پەیوەندیدارن بە پرسی ڕۆژئاوای كوردستان و ئایندەی پەیوەندییەكانی توركیاو ئەمەریكاوە.\nئەگەری دووبارە بونەوەی سیناریۆی كەركوك و ١٦ی ئۆكتۆبەر ئەگەرێكی لاوازە، بەو مەرجەی پەیەدە ڕێگری بكات لە دەسەڵاتی ئێران لە ڕۆژئاوای كوردستان و وە بەرژەوەندیەكانی ئەمەریكا نەخاتە مەترسیەوەو پەیوەندییەكانی لەگەڵ پەكەكەدا سنور دار بكات.\nبۆیە ئەمەریكا ڕێگا بە هیچ ئۆپەراسیۆنێكی فراوانی توركیا نادات لە ڕۆژئاوای كوردستان و ڕێگا نادات كێشەو ئاڵۆزییەكی دیكە لە ناوچەكەدا دروست بێ تا ئەو كاتەی پرسی ئێران كۆتای پێدێت، چونكە لە ئێستادا پرسی گرنگی ئیدارەكەی دۆناڵد ترەمپ تەنها ئێرانە، ڕێگا نادات هیچ پرسێكیتر كاریگەری لەسەر پرسی ئێران و جارێكیتر بە هێزبوونەوەی بكات.\nلەبەرامبەردا توركیا دەیەوێت پرسی هێرشكردنە سەر ڕۆژئاوا وەك فشارێكی سیاسی لەبەرامبەر ئەمەریكادا بەكاربهێنێ، بە تایبەت لە پرسی هاوكارییەكانی ئەمەریكا بۆ ڕۆژئاوا، وە پاشەكشێی دۆناڵد ترامپ لە پرسی تۆمەتباركردنی محمد بن سەلمان بە كوشتنی جەمال خاشوقچی و وە سەرپشككردنی توركیا لە بازرگانیكردن لەگەڵ ئێراندا، بەڵام ڕەنگە فشارەكانی توركیا كاریگەری لەسەر دۆناڵد ترەمپ نەبێت، چونكە لە دووساڵی ڕابردوودا دۆناڵد ترەمپ ئەوەی سەلماندووە كە هیچ كات نەچۆتە ژێر باری فشارو داواكارییەكانی توركیاو سوور بووە لەسەر جێبەجێ كردنی ستراتیژی ئەمەریكا لە سوریاو بەردەوام بووە لە هاوكاریكردنی هێزەكانی سوریای دیموكرات، بۆیە ئەگەری دووبارە بونەوەی سیناریۆی كەركوك و ١٦ی ئۆكتۆبەر ئەگەرێكی لاوازە، بەو مەرجەی پەیەدە ڕێگری بكات لە دەسەڵاتی ئێران لە ڕۆژئاوای كوردستان و وە بەرژەوەندیەكانی ئەمەریكا نەخاتە مەترسیەوەو پەیوەندییەكانی لەگەڵ پەكەكەدا سنور دار بكات.


هاوپه‌يمانى سه‌در ئاماژه وه دو مه‌سه‌له كرد له كه‌مته‌رخه‌مێ عه‌بدولمه‌هدى - شـه‌فـه‌ق نيـوز\nهاوپه‌يمانى سه‌در ئاماژه وه دو مه‌سه‌له كرد له كه‌مته‌رخه‌مێ عه‌بدولمه‌هدى\nشه‌فه‌ق نيوز/ ئه‌نعام خوزاعى ئه‌ندام ليژنه‌ى مه‌زه‌نه‌كردن به‌رنامه‌ى حكومى و پلان ستراتيجى له‌بان فراكسيۆن سائيرون له‌ئه‌نجومه‌ن نوێنه‌ره‌يل، وشدارى دا له‌باره‌ى وجوود كه‌موكوڕێ و كه‌مته‌رخه‌مێ له پرووژه‌ى سه‌رۆك وه‌زيره‌يل له‌باوه‌ت له‌ناوبردنن گه‌ناته‌گارێ.\nخوزاعى له‌و مه‌زه‌نه‌كردن به‌رنامه‌ى حكوميه وت: هه‌رچه‌نى سه‌رۆك وه‌زيره‌يل ئه‌و پرووژه گرته‌سه خوه‌ێ، وه‌لێ له‌ڕاسى كه‌مته‌رخه‌مه له‌و مه‌سه‌له‌و به‌ڵگه‌يش له‌بان ئه‌وه نه‌وين چاره‌سه‌ر جيوه‌جيكاره ئه‌را دراو بيگانه له به‌رنامه‌گه.\nخوزاعى باس له‌وه‌يش كرد به‌رنامه حكوميه‌گه ئاماژه وه ده‌سوه‌پيكردن مه‌سه‌له‌ى دقه‌تكردن كووتايى ساڵه‌يليگ كرياگه‌و ساڵه‌يليگ نه‌كرياگه له‌وانه‌يش دقه‌تكردن هساوه‌يل كووتايى وه‌بى باسكردن بودجه‌ى 2014.


مستەفا کازمی له‌سه‌ر شه‌هیدانى خێزانه كورده‌كه‌ى به‌غدا هاته ده‌نگ - پرس میدیا\nHome سڵایدشۆو عێراق هه‌واڵ مستەفا کازمی له‌سه‌ر شه‌هیدانى خێزانه كورده‌كه‌ى به‌غدا هاته ده‌نگ\nمستەفا کازمی له‌سه‌ر شه‌هیدانى خێزانه كورده‌كه‌ى به‌غدا هاته ده‌نگ\nپرس میدیا 9/17/2020 09:41:00 am سڵایدشۆو, عێراق, هه‌واڵ,\nسەرۆک وەزیرانی عێراق ڕایگەیاند، لەگەڵ هێزە ئەمنییە قارەمانەکاندا سەرپەرەشتی لێکۆڵینەوەمان کرد تا ئەوەی گەیشتین بە تاوانبارەکە.\nمستەفا کازمی سەرۆک وەزیرانی عێراق ڕایگەیاند :" لەگەڵ هێزە ئەمنییە قارەمانەکاندا سەرپەرەشتی لێکۆڵینەوەمان کرد لەو تاوانە قێزەونە کە یەکێک لە تاوانباران لەبەرامبەر خێزانێکی عێراقی خەڵکی بەغداد ئەنجامیدا، تا ئەوەی گەیشتین بە تاوانبارەکە"\nوتیشى:" سوپاسی بەڕێز سەرۆکی حکومەتی هەرێمی کوردستان و ئاسایشی هەرێم دەکەم بۆ ئەو هاوکارییە بەرهەمدارەیان لەگەڵ دامەزراوە ئەمنییە فیدڕاڵییەکان بۆگەیشتن بە تاوانبار بەخێراییەکی پێوانەیی،ڕەحمەت بۆ ئەو خێزانە شەهیدە".\nBy پرس میدیا at 9/17/2020 09:41:00 am


کۆدی هەواڵ: 1029\nڕێکەوتی بڵاوکردنەوە: 11:52 - 2021/02/13\nسوپای تورکیا لە نوێتری هەڵمەتی سەربازیی خۆی لە هەرێمی کوردستان کە بە بیانووی هەبوونی پەکەکە لە خاکی هەرێم ئەنجامی داوە دەستی کردووە بە دابەزاندنی هێز لە چیای گارەی هەرێمی کوردستان و پەکەکەش و دەوڵەتی تورکیاش لەبارەی ئەنجامەکانی شەڕی ئەو ناوچەیە ئامار و داتایان بڵاو کردۆتەوە.\nهەفتەنامەی گرین لێفتی ئوسترالیا لە ڕاپۆرتێکدا هۆشداریی ئەوەی داوە کە تورکیا کار بۆ ئەو مەبەستە دەکات کە بە تەواوەتی دەست بەسەر ناوچە کوردنشینەکانی باکووری عێراق و سووریا بگرێت و پلانی بۆ جێبەجێ کردن و تەواوکردنی ئەو ئامانجە داڕشتووە.\nگرین لێفت نووسیویەتی: تورکیا زیاتر هەوڵ دەدات کە هێرش بۆ سەر شەنگالی ڕۆژئاوای عێراق و دێرکی باکووری خۆرهەڵاتی سووریا بکات بەڵام لە ئێستادا نیگەرانی کاردانەوە نێودەوڵەتییەکانە و هێرش بۆ سەر ئەو ناوچە ستراتێژیکەی دوا خستووە و لەبەر ئەوەی شەڕی دژ بە پەکەکە کاردانەوەی ئەوتۆی لە کۆمەڵگەی جیهانی نابێت دەستی کردووە بە دابەزاندنی هێز لە چیای گارە.\nهەفتەنامەکە هۆشداریی ئەوەی داوە کە جێبەجێ کردنی هێرش بۆ سەر گارە بە واتای وەلانانی پلانی هێرشە ئاماژەپێکراوەکانی تورکیا بۆ دێرکی سووریا و شەنگالی عێراق نیە و مەترسیی هێرشی تورکیا بۆ سەر ئەو ناوچانە بە بیانووی هەبوونی هێزە کوردییەکانی دژی ئەوان لەو ناوچانە زۆرە.\nئەو گۆڤارە ئاماژەی بە سەردانەکەی ئەم دوایییەی وەزیری بەرگریی تورکیا بۆ ئەڵمانیا و عێراق و هەرێمی کوردستان کرد و جەختی کردۆتەوە کە ئەنقەرە نیازی بووە هەماهەنگی لەگەڵ ئەندامانی ناتۆ بکات و مێشکەکان ئامادە بکات بۆ شەرعیەت دان بە هێرشی ئەو وڵاتە دژی ناوچە کوردنشینەکانی عێراق و سووریا ئەوەش بە بیانووی ڕووبەڕووبوونەوەی پەکەکە.\nئەو گۆڤارە بیریشی هێناوەتەوە کە شەڕی دژبە کوردەکانی عێراق و سووریا لە ڕاستیدا شەڕی ناتۆ دژی کوردە چوونکە ئەندامانی سەرەکیی ناتۆ وەک ئەڵمانیا و ئەمریکا پێشتریش کاردانەوەی ئەوتۆیان بەرامبەر هێرشەکانی تورکیا دژی کردەکان و بەتایبەت کوردی سووریا پیشان نەداوە.\nئەو هەفتەنامەیەی چاپی ئوسترالیا ئاماژە بە هەبوونی تانکە ئەڵمانییەکان لە شەڕی تورکیا دژی کوردەکانی عەفرین و کۆپتەری کوبرا و سیکۆرسی ئەمریکی لە ئوپەراسیۆنی سەربازیی تورکیا لە چیای گارە دەکات و دەڵێت شەڕی تورکیا دژی کورد هەمان شەڕی ناتۆ دژی کوردە و لەو بڕوایەشدایە کە تورکیا ڕەزامەندیی ئەندامانی ناتۆی وەرگرتووە بۆ شەڕی دژ بە کورد.\nگۆڤارەکە هەروەها حکوومەتی هەرێمی کوردستانیش بە دەستتێکەڵی لەگەڵ تورکیا بۆ ئەو شەڕە تۆمەتبار دەکات چوونکە بە نووسراوی هەفتەنامەکە کۆپتەرەکانی تورکیا لە باشووری چیای گارە هاتوونەتە ناوچەکە و ئەوەش مانای وایە کە پشتیوانیی لۆجەستیکیی شەڕەکە لەنێو هەرێمی کوردستانەوە ئەنجام دراوە.\nگرین لێفت لە کۆتاییدا پشتگیری کردنی ژمارەیێک لە وڵاتان لە کوردەکانیسووریا و هێزەکانی یەپەگە بە پشتگیریی ڕووکەش ناو دەبات و دەنووسێت ژمارەیێک لە ئەمریکییەکان ئێستا لە ئیدارەی جۆبایدەن هەن و وەک ئامێر، هێزە کوردییەکان بەکار دەهێنن و ئامادە نین پشتگیریی زیاتریان لێبکەن چوونکە نایانەوێت هێزە کوردییەکانی سووریا دەسەڵاتی زیاتریان بێت و تورکیا بڕەنجێت.


کاوسێن بابەکر - 12-06-2017 - 3014 جار خوێندراوەتەوە\nهەرچەند زۆر گەشبین نیم لەبەر ئەو شپرزەییە ی ناوماڵی کوردودەوڵەتانی دراوسێش،کە کوردستانیان بەسەردا دابەشکراوە باش دەناسم وعەرەبیش کە بیستو دوو دەوڵەتیان هەیەو هەمووانیش پشتگیری دەوڵەتی فەلەستین دەکەن ببێ بە بیسوسێ وبەهەمان نەفەسیش دژایەتی دەوڵەتۆکەیەکی کوردی دەکەن باش تێدەگەم،بەڵام زۆر دڵخۆشم کە سەرکردایەتی سیاسی کورد لەکۆتاییدا توانی بڕیارێکی ئازایانەبدا،لەبەر ئەم خاڵانەی خوارەوە دەبێ پشتگیری سەرخستنی ڕیفڕاندۆم بکەین؛\n*-خەونی سەرجەم گەلی کوردستان وشەهیدەسەربەرزەکانمانەو سەرجەم شۆڕش وقوربانیەکانیشمان هەر بۆ سەربەخۆیی بووە.\n*-چەندین دەرفەتی زێڕینمان لەدەست داوەو دوایینیان کاتی ڕاپەڕینەکە بوو،کێ دەڵێ بەم زوانە دەرفەتێکی تر هەڵدەکەوێتەوە؟ئایا کۆتایی شەڕی داعش وبەهێزتر بوونەوەی عێڕاق لەقازانجی ڕیفڕاندۆم وڕاگەیاندنی سەربەخۆییە؟\n*-چارەسەری سەرەکی وکۆتایی کێشەی کورد ومەینەتیەکانی گەلەکەمان هەر سەربەخۆیی یەکجاری ودەوڵەتی کوردستانە وتا ئەوە بەدینەیەت کێشەکانمان تەواو نابن و مەترسیەکانی ئەنفال وجینوسایدوکۆمەڵکوژیەکان نەڕەویونەتەوەو داعش باشترین بەڵگەیە،کەهەڵقوڵاوی ئەو کەلتورە ئیسلامیە عەرەبیە فاشیەیە کەهێشتا منداڵدانێکی ئامادەو گەنجە بۆ لەدایکبونی دەیان داعشی تر!\n*-ناکرێ ونابێ ڕیفڕاندۆم،بە پەرلەمان وکێشە ئیداری وسیاسیەکانەوە ببەستینەوە،دەیان نمونەی دونیامان هەیە کە ڕیفڕاندۆم کراوەو سەرەتا ئامانجەکانی نەپێکاوەو دواتر دەوڵەتی سەربەخۆیان دروست کردوە،کۆسۆڤۆ تەنانەت پەرلەمانیشیان نەبوو،ڕیفڕاندۆمیان کرد،سەرەتا کەس پشتگیری نەکردن وخرایە ژێر سەرپەرشتی نەتەوەکان ودواتر سەربەخۆیی ڕاگەیاند هەر بەپشت بەستنی بەڕیفڕاندۆمەکۆنەکە.\n*-ئەم ڕێفڕاندۆمە دەبێتە بەڵگەنامەیەکی قانوونی بەهێز کە گەل بڕیاری لێداوە.\n*-ئەم دەوڵەتە دەبێتە پشت وپەنای پارچەکانی دیکەی کوردستان وتوانای سەربازی وئابوری وسیاسیمان زیاتر دەبێ وباشتر دەچینە ناو هاوپەیمانیەتەکان وبەوقورساییە سیاسی وسەربازی وئابوریە هاوکێشەکان باستر دەخەینە قازانجی خۆمان. زووتر ئەوانیش بەئامانجەکانیان دەگەن.\n*-ئێستا کە کێشەی بێ مووچەیی وناشەفافی وگەندەڵی هەیەو خەڵک وەزاڵەهاتووەو دەشترسن ئەگەر خۆپێشاندانی گەورەبکەن بۆ لادانی دەستەڵات مەترسی بکەوێتە سەر دەستکەوتەکانمان ودیسان هێزێکی دەرەکی یان بەغدا بە بیانوی نائەمنی داگیرمان بکەنەوە،بەڵام ئەگەر دەوڵەتمان هەبێ،کۆمەڵانی خەڵک وئۆپزسیۆن دەستیان کراوەتر دەبێ بۆخۆپێشاندان ومانگرتن تا لادانی دەستەڵات وبەهێزکردنی پرۆسەی دێموکراسی ودەستاودەستکردنی دەستەڵات،ئیدی بۆچی شێروڕێویانی بۆ دێننەوە؟هەر لەبەر ئەوەی حزبێک یان کەسێک داوای دەکات وتۆ کێشەت لەگەڵی هەیە؟ئەوانەی داوای جیاکردنەوەی سلیمانی و هەولێردەکەن جگە لەپێشاندانی قینی ڕەشی دژە سەربەخۆیی یان ناوچەگەری شتێکی تر نییە.\nوەرن با وێڕای خەبات بۆ کاراکردنەوەی پەرلەمان بۆ باشترکردنی ژیان وگوزەرانی خەڵک ومووچەخۆران،بۆ قەڵاچۆکردنی گەندەڵی بۆ سەروەری یاسا...بەڵێ بکەینە دروشمی دەست ودڵ وڕۆحمان،با سندوقەکان لێوڕێژ کەین لەبەڵێ،ئەم کارەنەبۆپارتی ونە لەڕقی گۆڕان نەکەین مافەو ئەرکە لەسەرمان بۆ نەوەکانی ئایندە،بۆئاسودەکردنی ڕۆحی نەمری شەهیدان.


فه‌توایه‌كی ئاینی سه‌یر……ئه‌نوه‌ر.س. مه‌سیفی – Denegkan\nفه‌توایه‌كی ئاینی سه‌یر……ئه‌نوه‌ر.س. مه‌سیفی\nله گه‌ڵ ئه‌م هه‌مو پێشكه‌وتنه‌ی له بواره‌كانی ڕۆشنبیری وته‌كنه‌لۆجیا و گشت بواره‌كان و به‌جیهانگه‌ری و پێشكه‌وتنی گه‌لان و كرانه‌وی كه‌ڵتوره‌كان و تیكه‌ڵاوبونی زیاتری كه‌ڵتوره‌كان به‌تایبه‌تی له وڵاتانی ڕۆژئاوا و وڵاته پێشكه‌وتوه‌كان به‌ڵام به‌داخه‌وه له‌وڵاتانی ڕۆژ هه‌ڵاتی ناوه‌ڕاست به‌گشتی و ئێراقی عه‌ڕه‌بی به تایبه‌تی هێشتا واده‌زانن له سه‌ده‌كانی ناوه‌راستن, ئه‌گه‌ركه‌سێكی به‌ناو شێخی ئاینی یان زاناێكی ئاینی فه‌توایه‌كی ئاینی بدات زۆربه‌ی هه‌ره زۆری خه‌ڵكی ئه‌م وڵاتانه زۆرجار به‌بێ بیركردنه‌وه و لێكولینه‌وه له فتواكه و كه‌سایه‌تی ئه‌و كه‌سه‌ی فتواكه‌ی داوه ئاخۆ زانیاری وئاستی زانستی چه‌نده؟ دێن فتواكه جێ به جێ ده‌كه‌ن ,زۆر جار لایه‌نه توند ڕه‌وه‌كان سود له‌م جۆره كه‌سانه وه‌ر ده‌گرن بۆ كۆكردنه‌وه‌ی خه‌ڵك له ده‌وری خۆیان و جێ به جێ كردنی به‌رنامه‌كانی خۆیان فه‌توای تایبه‌ت ده‌رده‌كه‌ن,به گوێره‌ی ئه‌و زانیاریانه‌ی من ده‌رباره‌ی ئاینی ئیسلام هه‌مه ده‌بێت لێژنه‌یه‌كی چه‌ند كه‌سی كه زۆر شاره‌زا وناسراو له‌بواری ئاینی ئیسلام فتوا بده‌ن نه‌وه‌كو هه‌ركه‌سه به‌گوێره‌ی به‌رژه‌وه‌ندیه‌كانی خۆیان فه‌توابده‌ن.\nدواین فه‌توای كه‌سێك به‌ناوی شێخ و زانای ئاینی ئێراقی وعه‌ڕه‌بیه ئه‌ویش ( الشیخ محمد حسین الفلاحی) ه له په‌رتوكه‌كه‌ی به‌ناوی "المعادله صفریه"، بلاوی كردۆته‌وه وله فه‌تواكه‌ی ده‌ڵیـت ( تحرّم علی العراقیین الحج والعمره والچحك وبوقف بنا‌و المساجد و عدم الزواج "مۆقتاً")\nحه‌ڕامه له‌سه‌ر ئێراقیه‌كان حه‌ج كردن و عومره كردن و دروست كردنی مزگه‌وت و زه‌واج كردن و پێكه‌نین به شێوه‌یه‌كی كاتی.\nده‌لێت : "سۆالی هو: كیف یفد الفارّ من الزحف الهارب من المعركه علی الله سبحانه وتعالی فی بیته المحرم وقد ترك خلفه فی العراق أرچاً محتله ودما‌و مستباحه وأعراچاً مهدده. وكیف یشد الرحال إلی نبیه الكریم صلی الله علیه وسلم فی مسجده وهو یقف بین یدیه وقد ترك خلفه أرچاً للمسلمین قتل أهلها واستبیحت أعراچها من قبل الاحتلال؟".\nپرسیاری من بۆ ئه‌وان ئه‌وه‌یه ئاخر یه‌زدان چۆن حه‌ج كردن و عومره كردنی ئه‌وكه‌سانه قبوڵ ده‌كات كه‌وا له جه‌نگی پیرۆز و جیهاد كردن هه‌ڵاتوون له دوای خۆیان وڵاتێكی داگیركراویان به‌جێ هێشتوه كه رۆژانه خوێنی له‌به‌ر ده‌روات, دیسان ده‌ڵێت ئه‌وانه چۆن سه‌ری خۆیان هه‌ڵده‌گرن بۆلای پیغه‌مبه‌ری خودا د.خ له مزگه‌وته‌كه‌ی وكه له دوای خۆی وڵاته داگیركراوه‌كه‌ی به‌جێ هێشتوه كه خه‌لكه‌كه‌ی ده‌كوژرێن و شه‌ره‌فیان هه‌تك ده‌كرێت و ماڵیان به تاڵان ده‌بردرێت له‌لایه‌ن داگیركه‌ران.\nوتابع "كیف یچحك المسلم ولدیه مسلمون قتلوا وانتهكت أعراچهم ومزقت مصاحفهم واستبیحت أملاكهم، ومن لم یهتم ڵامر المسلمین فلیس منهم.. كیف یتقبل الله تعالی حجاً أو عمره فی وقت ندفع فیه الجزیه ڵاعدائنا ونحن صاغرون؟".\nدیسان ده‌لێت موسلمانان چۆن ده‌توانن پێبكه‌نن كه‌وا موسلمان ده‌كوژرێن و شه‌ره‌فیان هه‌تك ده‌كرێت و په‌رتوكه پیرۆزه‌كه‌یان ده‌درێندرێت وماڵ ومولكیان ده‌بردرێت ……. هتد.\nجا ئه‌گه‌ر بێت و له‌روی ئاینیه‌وه سه‌یرێكی حه‌جكردن بكه‌ین ده‌بینین حه‌ج كردن وه‌ك روكنێك له پێنج روكنه‌ی ئیسلام و جه‌ندین ئایه‌ت هاتوه,ئه‌مه كاری من نیه زیاتری رونبكه‌مه‌وه به‌لكو كاری پسپۆرانی بواره‌كه خۆیه‌تی.\nباشه به‌رێز تۆ و هه‌زارانی تری به‌ناو زانا وشێخی ئاینی له كاتی سی ساڵه حوكمی سه‌دامی دیكتاتۆر و دارو ده‌سته‌كه‌ی له‌كوێ بون كاتی خه‌لكی ئه‌م وڵاته‌ی به‌ناو ئێراق به هه‌زاران كه‌س كیمیاباران وئه‌نفال و زینده به‌جاڵ ده‌كران وهه‌زارانی تر به‌بێ دادگای كردن له سێداره ده‌دران و هه‌زارن دێهات وشاری ئه‌م وڵاته له‌گه‌ڵ زه‌وی ته‌خت ده‌كران و ماڵ و مولكیشیان به تاڵان ده‌بردرا وكچه‌كانی وه‌ك زه‌مانی جاهیلیه‌ی خۆتان له‌وڵاتانی عه‌رب وئیسڵامی ده‌فرۆشان سه‌دان وهه‌زاران تاوانی قێزه‌ن دژی خه‌لكی ئه‌م وڵاته كران له‌كوێ بون ئێوه و ئاغاكانتان بۆ ته‌نها قسه‌یه‌كیشتان نه‌كرد نه وه‌كو فتوا ده‌ركردن؟؟ یان ئه‌وان موسلمان نه‌بون ئه‌گه‌ر ئێراقیش نه‌بون؟.\nبه‌ڕێز پێش ئه‌وه‌ی فتوای حه‌ڕام كردنی حه‌ج و عومره و دروست كردنی مزگه‌وت و زه‌واج كردن و پێكه‌نین بكه‌یت ده‌بێت ئێوه و ئاغاكانتان فتوای حه‌ڕام كردنی خۆ ته‌قاندنه‌وه وته‌قاندنه‌وه‌ی ئۆتۆمۆبیلی مینڕێژكراو به‌خه‌لكی بێتاون ودانانه‌وی بۆمبی ته‌وقیتكراو ته‌قاندنه‌وی مه‌زارگه‌كانی خۆتان و سه‌ربڕین و هه‌زاران تاوانی تری ئێوه به‌ناوی ئیسڵام و عروبه ده‌كرێن بیكه‌ن.\nئاخر جه‌نابی شێخ پێم ناڵێت بۆ ئه‌وه‌نده دژی پێكه‌نینیت ؟ خۆ ئه‌گه‌ر به‌گویره‌ی زانسته ده‌رونی و پزیشكیه‌كان بێت پێكه‌نین له‌كاتی دڵ ته‌نگی وناخۆشیش ئارامی به‌مرۆڤه‌كان ده‌به‌خشێت.\nبۆمه‌سه‌له‌ی هاوسه‌رگیریش (زه‌واج) نازانم ئه‌م فه‌توایه‌ی به‌رێزتان چ فه‌لسه‌فه‌یه‌كی تێدایه ؟ ئێستا ئه‌گه‌ر پرسیارێكتان لێبكرت جه‌نابت چه‌ند ژنی هێناوه؟ له‌وانه‌یه بلێیت چوار به‌پێی شه‌رع و چه‌ند جارێكیش زه‌واجی (مسیار) و زه‌واجی(سیاحی) گه‌شت وگوزاری كه‌وا ئه جۆره‌ی دوایی خه‌لكی كه‌نداو ده‌یكات له كاتی گه‌شتكردنیان بۆ یه‌مه‌ن و وڵاته هه‌ژاره‌كانی تر ,\nجاوه‌ره ئه م جۆره كه‌سانه سه‌ركرده و ڕابه‌ری فیكری و ڕۆشنبیری و ئاینی ئه‌م وڵاته بن و له‌سه‌ده‌ی بیست و یه‌كه‌م به‌م جۆره بیر بكه‌نه‌وه و فتوا بده‌ن وه‌ك سه ده‌كانی ناوه‌ڕاست ده‌بێت ئاینده‌ی ئه‌م وڵاته چی بێت؟؟؟\nده‌بێت ئاینده‌ی گه‌لانی تر و كۆمه‌ڵگای تر چی بێت كه هه‌ندێَ رۆشنبیر و سیاسه‌تمه‌داریان به شێوه‌ی ئێوه بیرده‌كه‌نه‌وه و به فتواكانی ئێوه كار ده‌كه‌ن و شانازی پێوه ده‌كه‌ن و ده‌یانه‌وێت جله‌وی حوكم بگرنه ده‌ست؟؟\nبۆ خوێندنه‌وه‌ی هه‌واڵه‌كه به عه‌ره‌بی كلیكی ئێره بكه‌ن. http://www.alarabiya.net/articles/2009/06/11/75597.html\nئه‌مه‌ئه‌و په‌رتوكه‌كه‌یه كه‌فتواكی تیانوسراوه\nPrevious دەنگدان و پووش بژاردن لە كا …سالار بابەشێخ\nNext دیدار له‌گه‌ڵ حه‌کیم کاکه‌وه‌یس


زانكۆیه‌كی ئێران بانگهێشـتی سه‌رۆك جۆرج ده‌بلیو بوش ده‌كات\nزانكۆیه‌كی ئێران بانگهێشـتی سه‌رۆكی وڵاته یه‌كگرتووه‌كانی ئه‌مریكا جۆرج ده‌بلیو بوشی كردووه تاكو له‌سه‌ر مه‌سه‌له‌كانی هۆلۆكۆست و تێرۆریزم و مافه‌كانی مرۆڤ بدوێت.\nئاژانسی هه‌واڵه‌كانی فارسی ئێران ڕایگه‌یاند كه‌وا زانكۆی فه‌ردوسی له شـاری مه‌شـهه‌دی باكوری ڕۆژهه‌ڵاتی ئێران داوای له سه‌رۆك بوش كردووه كه به‌شـداری له كۆڕێـكی پـرسـیار و وه‌ڵامدانه‌وه له‌گه‌ڵ خوێندكاران و پـرۆفیسـۆران بكات.\nكۆشـكی سـپـی ده‌ڵێت ئه‌و بانگهێشـته ئه‌وه‌نده به ڕاستی وه‌رناگرێت.\nگوته‌بێژێـكی كۆشـكی سـپـی (خانم دانا پـێرینۆ) ده‌ڵێت سه‌رۆك بوش ڕه‌نگه بیر له سه‌ردانێـكی ئێران بكاته‌وه ئه‌گه‌ر كۆمه‌ڵـگای ئێران ئازاد و دیموكرات بێت و خه‌ڵـكه‌كه‌ی مافی ئازادی ڕاده‌ربڕینی هه‌بێت، وه ئه‌گه‌ر ئێران هه‌وڵی وه‌ده‌سـتهێنانی چه‌كی ناوه‌كی و هانی له ناوبردنی ئیسرائیل نه‌دات.\nهه‌فته‌ی ڕابردوو، سه‌رۆكی ئێران مه‌حمود ئه‌حمه‌دی نه‌ژاد له بانگهێشـتێـكدا بۆ زانكۆی كۆڵۆمبیا له نیویۆرك قسه‌ی كرد، وه له‌وێ داكۆكی له تۆماری مافه‌كانی مرۆڤ له ئێران كرد و نكۆڵی كرد له‌وه‌ی وڵاته‌كه‌ی هه‌وڵی به‌ده‌سـتهێنانی چه‌كی ناوه‌كی ده‌دات و پـشتیوانی له تیرۆریزم ده‌كات.